text:
Tulbek iti Naragsak a Pamilia
Panagbadyet
Mister: “Ni baketko a Laura * gasgastuenna ti kuartami kadagiti bambanag nga iti panagkunak ket saanmi a kasapulan. Ken kasla saanna nga ammo ti agsalimetmet! Talaga a parikut daytoy no adda dagiti saan a ninamnama a paggastuanmi. Ammok lattan a no adda maiggamanna a kuarta, gastuenna.”
Misis: “Mabalin a saanak a nalaing nga agbadyet, ngem saan ngamin nga ammo ni lakayko no kasano kangina dagiti bambanag—taraon, alikamen, ken paggastuan iti balay—ken siak ti dandani kanayon nga adda iti balay. Ammok no ania dagiti kasapulanmi, ket gatangek dagita uray no agresulta iti ‘panagsubangmi’ maipapan iti kuarta.”
TI KUARTA ti maysa kadagiti karigatan a pagsaritaan a sikakalmado dagiti agassawa. Di pakasdaawan no apay a masansan a dayta ti numero uno a pakaigapuan ti panagsubangda.
No saan a natimbeng ti panangmatmat dagiti agassawa iti kuarta, mabalin nga agresulta dayta iti tension, riri, sakit ti nakem, ken maapektaran pay ketdi ti espiritualidadda. (1 Timoteo 6:9, 10) No saan a marisut dagiti nagannak ti parikutda mainaig iti kuarta, mabalin a mapilitanda a mangbusbos iti ad-adu nga oras iti trabaho. Iti kasta, saandan a maipaay ti emosional ken naespirituan a suporta kadagiti annakda ken iti asawada. Masursuruanda pay ketdi dagiti annakda nga agbalin a di nainkalintegan no iti panangusar iti kuarta.
“Ti kuarta agpaay a salaknib,” kuna ti Biblia. (Eclesiastes 7:12) Ngem agbalin laeng a salaknib dayta iti relasionyo nga agassawa ken iti pamiliayo no usarenyo iti nainsiriban a pamay-an ken ammoyo no kasano nga isarita dayta iti asawayo. * Kinapudnona, imbes a pakaigapuan ti riri, ad-adda a lumagda ti relasionyo nga agassawa no sikakalmado a pagsaritaanyo ti kuarta.
Ngem apay a ti kuarta ti ramut ti adu a parikut dagiti agassawa? Ania dagiti praktikal nga addang a mabalinyo nga aramiden tapno ti kuarta ket agbalin a makapabileg a topiko imbes a pakaigapuan ti riri?
Ania Dagiti Karit?
Masansan a dagiti riri mainaig iti kuarta ket saan a maigapu iti kuarta a mismo wenno iti utang, no di ket iti panagtalek wenno panagdanag. Kas pagarigan, no ikalikagum ti lalaki nga idetalye ni baketna ti amin a naggastuanda, kasla ibagbagana a saan nga ammo ni baketna ti agbadyet. Iti sabali a bangir, no agreklamo ti babai a nagbassit ti urnong ni lakayna, kasla ibagbagana a madanagan di la ket ta awanto ti gastuenda inton agkasapulanda.
Maipaspasango met dagiti agassawa iti sabali pay a karit—ti pannakapadakkelda. “Dimmakkel ni baketko iti pamilia a nalaing nga agbadyet,” kuna ni Matthew, a walo a tawenen a kasado. “Isu ket saan a kas kaniak a managdandanag. Mangnginum ken mannigarilio ni tatangko ken adda dagiti panawen a nabayag nga awan ti trabahona. Gapuna, masansan nga awan dagiti kangrunaan a kasapulanmi, ken timmanor kaniak ti panagbuteng a makautang. No dadduma, daytoy a panagbuteng ti mamagbalin kaniak a di nainkalintegan ken baketko no maipapan iti kuarta.” Aniaman ti pakaigapuan ti ririyo, ania ti mabalinyo nga aramiden tapno saan a madadael ti relasionyo nga agassawa gapu iti kuarta?
Ania ti napatpateg kadakayo—ti kuarta wenno ti relasionyo nga agassawa?
Uppat a Tulbek ti Panagballigi
Ti Biblia ket saan a libro mainaig iti panagbadyet. Ngem naglaon dayta iti praktikal a balakad a makatulong kadagiti agassawa a mangliklik kadagiti parikut mainaig iti kuarta. Apay a diyo usigen dagiti balakadna ken padasenyo dagiti sumaganad a singasing?
1. Sursuruenyo ti agsarita a sikakalmado maipapan iti kuarta.
“Kadagidiay agiinnuman a sangsangkamaysa adda ti sirib.” (Proverbio 13:10) Depende iti pannakapadakkelyo, mabalin a mabainkayo a makisarita iti sabsabali, nangruna iti asawayo, no mainaig dayta iti kuarta. Kaskasdi, masiribkayo no sursuruenyo ti makisarita maipapan iti daytoy napateg a topiko. Kas pagarigan, apay a diyo ibaga iti asawayo no ania ti epektona kadakayo ti kababalin dagiti nagannakyo mainaig iti kuarta? Ikagumaanyo met a tarusan ti kababalin a napatanor ti asawayo gapu iti nalikudanna.
Saanyo nga urayen a tumaud ti parikut mainaig iti kuarta sakbay a pagsaritaanyo dayta. Insaludsod ti maysa a mannurat iti Biblia: “Ti dua magnadanto aya nga agkadua malaksid no nagsarakda babaen iti tulagan?” (Amos 3:3) Kasano nga agaplikar daytoy a prinsipio? No mangitudingkayo iti tiempo a pagsaritaanyo ti maipapan iti kuarta, maksayan ti posibilidad nga agsubangkayo gapu iti di panagkinnaawatan.
PADASENYO DAYTOY: Mangitudingkayo iti tiempo tapno pagsaritaanyo dagiti paggastuan ti pamiliayo. Mabalin nga iyeskediulyo dayta iti umuna nga aldaw ti kada bulan wenno kada lawas sigun iti nagtinonganyo. No posible, agpaut laeng koma ti saritaanyo iti agarup 15 a minuto wenno ab-ababa pay. Pilienyo ti tiempo nga agpadakayo a relaks. Pagtulaganyo a diyo pagsaritaan ti kuarta bayat dagiti tiempo a kas iti oras ti pannangan wenno panaglinglingay a kadua dagiti annakyo.
2. Pagnumuanyo no ania ti panangmatmatyo iti sapulyo.
“Iti panangipakita ti pammadayaw iti maysa ken maysa mangidaulokayo.” (Roma 12:10) No sika laeng ti mangmangged, mapadayawam ti asawam no matmatam ti sapulmo kas kuarta ti pamiliayo imbes a kuartam laeng.—1 Timoteo 5:8.
No agpadakayo a mangmangged, mapadayawanyo ti maysa ken maysa babaen ti panangibagayo kadagiti dakkel a naggastuanyo ken no mano ti sapulyo. No ilimedyo ti maysa kadagitoy, maikkat ti panagtalekyo iti maysa ken maysa ken madadael ti relasionyo. Saan a masapul nga ipakadayo iti asawayo ti amin a paggastuanyo. Ngem no ipakadayo dagiti dadakkel a paggastuanyo, ipakpakitayo a napateg kadakayo ti opinion ti asawayo.
PADASENYO DAYTOY: Pagnumuanyo ti gatad a mabalinyo a gastuen uray diyo ikonkonsulta iti maysa ken maysa. Ket no dakdakkel ngem iti dayta ti gastuenyo, kanayon koma nga ipakadayo iti asawayo.
3. Isuratyo dagiti planoyo.
“Agplanoka a siaannad ket maaddaankanto iti nawadwad.” (Proverbio 21:5, Ti Baro a Naimbag a Damag Biblia) Tapno maiplano ti masanguanan ken saan a masayang ti nagbannoganyo, masapul a mangaramidkayo iti badyet ti pamiliayo. Ni Nina, a lima a tawenen a naasawaan, kunana: “Makagunggona ti panangisurat kadagiti nasapulan ken naggastuan. Makitayo no napanan ti kuartayo.”
Saan a masapul a komplikado ti aramidenyo a panagbadyet. Ni Darren, a 26 a tawenen a naasawaan ken addaan iti dua nga annak, kunana: “Idi damo, nagusarkami iti sobre. Ikabilmi iti nagduduma a sobre ti badyetmi para iti maysa a lawas. Kas pagarigan, adda sobremi para iti taraon, panaglinglingay, ken uray pagpapukis. No maibusan ti maysa a sobremi, bumulodkami iti sabali a sobre ngem siguraduenmi a sukatan dayta iti kabiitan a panawen.” No manmano nga agusarkayo iti kuarta ket ATM wenno credit card ti ad-adda nga usarenyo a pagbayad, nangnangruna a napateg nga adda nakasurat a badyetyo ken idulinyo dagiti resibo ti naggastuanyo.
PADASENYO DAYTOY: Isuratyo ti amin a regular a paggastuanyo. Pagtulaganyo no mano ti saanyo a gastuen manipud iti sueldoyo. Isuratyo dagiti agbaliwbaliw ti gatadna a paggastuanyo, kas iti taraon, bayad ti koriente, ken telepono. Kalpasanna, bantayanyo dagiti aktual a magastoyo iti sumagmamano a bulan. No kasapulan, baliwanyo ti estilo ti panagbiagyo tapno saankayo a mailumlom iti utang.
4. Pagnumuanyo no ania ti aramiden ti tunggal maysa.
“Naim-imbag ti dua ngem ti maymaysa, agsipud ta no duada nasaysayaat ti trabahoda.” (Eclesiastes 4:9, 10, Ti Baro a Naimbag a Damag Biblia) Iti dadduma a pamilia, ti asawa a lalaki ti mangasikaso kadagiti paggastuan. Iti dadduma, ti asawa a babai ti mangibaklay iti daytoy nga annongen. (Proverbio 31:10-28) Ngem adu nga agassawa ti agtinnulong a mangaramid iti dayta. “Ni baketko ti makaammo kadagiti babayadan ken babassit a paggastuanmi,” kuna ni Mario a 21 a tawenen a naasawaan. “Siak met ti makaammo kadagiti buis, kontrata, ken abang. Ibagami iti maysa ken maysa ti aniaman nga aramidenmi ken agtinnulongkami.” Aniaman ti pamay-anyo, ti tulbek ket ti panagtinnulongyo a dua.
PADASENYO DAYTOY: No pagsaritaanyo no asino ti mangibaklay iti maysa nga annongen, ikabilanganyo dagiti paglaingan ken pagkapuyan ti tunggal maysa kadakayo. Repasuenyo ti urnos kalpasan ti dua a bulan. Situtulokkay koma a mangaramid kadagiti panagbalbaliw. Tapno maapresiaryo ti ar-aramiden ti asawayo, kas iti panangasikaso kadagiti babayadan wenno panaggatang, mabalinyo ti makisinnukat sagpaminsan iti annongen.
No Ania ti Iparangarang ti Saritaanyo Maipapan iti Kuarta
Saan a rumbeng a maapektaran ti ayan-ayatyo no pagsaritaanyo ti kuarta. Napaneknekan dayta ni Leah a lima a tawenen a naasawaan. Kunana: “Nasursuromi ken lakayko ti agbalin a prangka ken napudno iti saritaanmi maipapan iti kuarta. Kas resultana, agtintinnulongkami ken rimmayray ti ayan-ayatmi.”
No pagsaritaan dagiti agassawa no kasanoda a gastuen ti kuartada, ipakpakitada nga agpadada iti namnama ken arapaap ken palpalagdaenda ti singgalutda kas agassawa. No agkinnonsultada sakbay a gumatangda kadagiti nangina a banag, ipakpakitada a raraemenda ti opinion ken rikna ti maysa ken maysa. No ipalubosda nga aggasto iti espesipiko a kantidad ti tunggal maysa a dida masapul nga ikonsulta, iparparangarangda ti panagtalekda iti maysa ken maysa. Dagita ti ramen ti relasion nga addaan iti pudno nga ayat. Ti kasta a relasion ket sigurado a napatpateg ngem iti kuarta, isu nga apay a dayta ti pakaigapuan ti panagapayo?
^ par. 3 Nabaliwan dagiti nagan.
^ par. 7 Kuna ti Biblia a “ti lalaki isu ti ulo ti asawana.” Gapuna, isu ti mangikeddeng no kasano a mausar ti kuarta ti pamilia ken obligasionna a tratuen ti asawana iti naayat ken di agimbubukodan a pamay-an.—Efeso 5:23, 25.
IYIMTUODMO ITI BAGIM . . .
- Kaano ti naudi a kalmado a panagsaritami iti asawak maipapan iti kuarta?
- Ania ti mabalinko nga ibaga ken aramiden tapno maipakitak ti apresasionko iti pinansial a tulong nga ipapaay ti asawak iti pamiliami?
Ammuem ti Ad-adu Pay
Kasano nga Agbalin a Naragsak ti Pamiliam?
Ni Jehova a naragsak a Dios, kayatna a naragsak dagiti pamilia. Ammuem ti praktikal a balakad ti Biblia iti asawa a lalaki, asawa a babai, nagannak, ken annak.


c: text/html

text:
LEKSION 9
Kasanotayo a Makapagsagana a Naimbag Kadagiti Gimong?
No iyad-adalannaka iti Biblia ti maysa kadagiti Saksi ni Jehova, mabalin nga agsagsaganaka sakbay ti panagadalyo. Tapno magunggonaanka a naimbag, nasayaat no agsaganaka met sakbay a tumabunoka kadagiti gimong. Makatulong no aramidem dayta a regular.
Ammuem no kaano ken sadinoka nga agadal. Kaano a mas maipamaysam ti agadal? Iti bigbigat, sakbay a rugiam dagiti trabahom, wenno iti rabii, no nakaturogen dagiti ubbing? Mangikeddengka iti oras a panagadalmo, uray no apagbiit laeng, ken dimo ipalubos nga adda aniaman a mangagaw iti orasmo. Agadalka iti naulimek a lugar, iddepem ti radio, TV, ken selpon tapno awan ti makasinga kenka. Agkararagka sakbay nga agadalka tapno malipatam ti pakaringgoram ket maipamaysam nga adalen ti Sao ti Dios.—Filipos 4:6, 7.
Markaam ti material nga ad-adalem ken agisaganaka iti sungbat. Kitaem ti kangrunaan a tema ti material. Panunotem ti paulo ti artikulo wenno kapitulo, ken usigem no ania ti nakainaigan ti tunggal subtitulo iti kangrunaan a tema. Kitaem dagiti ladawan ken dagiti pangrepaso a saludsod a mangitampok kadagiti kangrunaan a punto. Kalpasanna, basaem ti tunggal parapo, ken birokem ti sungbat dagiti saludsod. Basaem dagiti nadakamat a teksto, ken panunotem no ania ti nakainaiganda iti material. (Aramid 17:11) No nabirokam ti sungbat ti saludsod, ugedam wenno markaam ti sumagmamano a napateg a sasao iti parapo a mangipalagip kenka iti sungbat. Inton gimong, mabalinmo nga itayag ti imam no kayatmo ti sumungbat iti ababa iti bukodmo a sasao.
No linawas nga agsaganaka para kadagiti gimong, manaynayonan ti ‘pagipempenam iti gameng’ ti pannakaammom maipapan iti Biblia.—Mateo 13:51, 52.
Ania nga eskediul ti nasayaat a surotem nga agsagana kadagiti gimong?
Kasanoka nga agsagana nga agkomento kadagiti gimong?
Ammuem ti Ad-adu Pay
Ania ti Maar-aramid Kadagiti Taripnong Dagiti Saksi ni Jehova?
Ammuem no kasano ti panagdaydayawmi.

robotstxt: allowed

filter: keep


text:
Enero 9-15
ISAIAS 29-33
Kanta 123 ken Kararag
Panglukat a Sasao (3 min. wenno awan pay)
GAMENG MANIPUD ITI SAO TI DIOS
“Maysa nga Ari ti Agturayto Maipaay iti Kinalinteg”: (10 min.)
Isa 32:1—Ni Jesu-Kristo ti Ari nga agturayto maipaay iti kinalinteg (w14 2/15 6 ¶13)
Isa 32:2—Mangipapaay ti naitrono a ni Jesus kadagiti prinsipe a mangaywan iti arban (ip-1 332-334 ¶7-8)
Isa 32:3, 4—Masursuruan ken masansanay ti ili ni Jehova tapno maipakitada ti kinalinteg (ip-1 334-335 ¶10-11)
-
Panagkali iti Naespirituan a Gameng: (8 min.)
Isa 30:21—Kasano a makikomkomunikar ni Jehova kadagiti adipenna? (w14 8/15 21 ¶2)
Isa 33:22—Kaano ken kasano a nagbalin ni Jehova nga Ukom, Manangted-paglintegan, ken Ari ti nasion ti Israel? (w14 10/15 14 ¶4)
Ania ti maadalko iti panagbasa iti Biblia ita a lawas maipapan ken Jehova?
Ania dagiti punto iti panagbasa iti Biblia ita a lawas a mausarko iti ministerio?
-
Panagbasa iti Biblia: (4 min. wenno awan pay) Isa 30:22-33
AGBALIN A MAS EPEKTIBO ITI MINISTERIO
Damo a Pannakisarita: (2 min. wenno awan pay) wp17.1 akkub—Pannakisarita iti naunget a bumalay.
Panagsarungkar: (4 min. wenno awan pay) wp17.1 akkub—Mangbasa iti teksto iti mobile device.
Panangyadal iti Biblia: (6 min. wenno awan pay) lv 31-32 ¶12-13—Ipakita no kasano a danonen ti puso ti iyad-adalan.
PANAGBIAG KAS KRISTIANO
Kanta 119
“Paglemmengan a Lugar Manipud iti Angin” (Isa 32:2): (9 min.) Ipabuya ti video.
“Dumngegka a Naimbag iti Gimong”: (6 min.) Ipabuya ti video a Dumngegka a Naimbag iti Gimong. Kalpasanna, awisen iti entablado dagiti napili nga ubbing sa pagsaludsodan ida: Ania ti mabalin a makagapu a dika makapagdengngeg a naimbag kadagiti gimong? Ania ngata koma ti napasamak no saan a dimngeg ni Noe idi inlawlawag ni Apo Jehova no kasano nga aramiden ti daong? Apay nga importante a dumngeg a naimbag dagiti ubbing kadagiti gimong?
Panagadal ti Kongregasion iti Biblia: (30 min.) kr kap. 6 ¶16-24 ken ti kahon a “Kasano Kaagpayso ti Pagarian Kenka?”
Repaso ken Dagiti Maadal iti Sumaruno a Lawas (3 min.)
Kanta 40 ken Kararag


text:
PANAGBIAG KAS KRISTIANO
“Ti Dios Isu ti Katulongak”
Iti Salmo 52-59, ditoy nga inyebkas ni David dagiti marikriknana bayat dagiti tiempo a nagadu ti problemana iti biag. Kaskasdi a nagtalek latta ken Jehova bayat dagidi a narigat a tiempo. (Sal 54:4; 55:22) Indaydayawna met ni Jehova gapu iti saona. (Sal 56:10) Patpatanorentayo met kadi ti kasta a kita ti pammati ken panagtalek iti Diostayo? Agpapaiwanwantayo kadi iti Saona no maipasangotayo kadagiti pakarigatan? (Pr 2:6) Ania dagiti teksto iti Biblia a nakatulong kenka idi . . .
naupay wenno na-depress-ka?
nagsakitka?
napasaktanka iti sabsabali?
naidadaneska?


text:
Wagayway ti Suisa
Ti wagayway ti Suisa ket naibuklan iti nalabbaga a wagayway nga addan ti puraw a krus (maysa a napuskol, ekuilatero a krus) idiay tengnga. Maysa daytoy kadagiti dua laeng a kuadrado wagayway dagiti naturay nga estado, ti maysa pay a sabali ket ti wagayway iti Ciudad ti Vaticano. (Ti paisano ken estado a wagayway, ket inususar babaen dagiti barko ken bangbangka ti Suiso, ket adadu pay ngem ti kadawyan a kadakkel iti 2:3.)[1]
Ti rukod ti krus laeng ti pormal a naipatalgedan manipud idi 1889: "Ti eskudo ti pederasion ket, addaan ti nalabbaga a lugar, ken maysa a napakatakder a puraw a krus, nga addan dagiti agpapada nga ima a dakdakel ngem maiknem ti kaakaba da."[2] Ti kadakkel ti krus a pannakainaig iti ligar ket saan a pormal a naikeddeng mailaksid iti wagayway a maipapan iti taaw, nga iti pannakaibagi iti kadakkel iti krus iti katayag ket 5:8, ken ti kinaatiddog ket 5:12.[3] A ratio of 2:3 or 7:10 to the span of the flag is usual.
Dagiti nagibasaran[urnosen | urnosen ti taudan]
- ^ "Swiss yacht flag". flagsforum. 13 Septiembre 2010.
- ^ Pederal a naikeddeng iti 12 Disiembre iti rodamiento iti eskudo
- ^ "Anhang I. Die Schweizer Flagge zur See", Bundesgesetz über die Seeschifffahrt unter der Schweizer Flagge (SR 747.30) (PDF) (iti Aleman), Ti Pederal a Katurayan iti Suiso a Konpederasion, p. 65.


text:
Aringay, La Union
Ti Aringay ket maysa nga ili iti probinsia ti La Union, Filipinas. Nailasin daytoy a kas maikadua a klase a munisipalidad. Nakadisso iti 16°Am 26', 120°Dy 21' (Am=amianan; Dy=daya). Nakaariping dagiti il-ili iti Caba ken Burgos idiay amianan, Agoo iti abagatan, dagiti banbantay iti Kordiliera Sentral iti daya, ken iti Baybay Abagatan a Tsína ti laud.
Nepnep ti kaaduan a tiempo ti Aringay, pada iti amianan ti Luzon, kas mareknana iti kalgaw ti Nobiembre agingga Abril ken iti pinagtutudo ti Mayo agingga ti Oktubre. Agrikultura, iti talon ken apit ti bagas, tabako, ken bungbunga, ti punganay iti ekonomiana. Mangrugrugi pay ti industriana a turismo, maipanggep iti igid ti baybay a pagaliwaksayan.
Kaadduan iti tattao ti Aringay ket Ilokano ken Romano Katoliko.
Paset iti maikadua a distrito ti La Union. Kuna ti senso 2010, 44,949 a tattao iti agnaed ti Aringay.[3]
Dagiti linaon
Dagiti baranggay[urnosen | urnosen ti taudan]
Adda 24 a barbaranggay iti ili ti Aringay.[2]
- Alaska
- Basca
- Dulao
- Gallano
- Macabato
- Manga
- Pangao-aoan East
- Pangao-aoan West
- Poblacion
- Samara
- San Antonio
- San Benito Norte
- San Benito Sur
- San Eugenio
- San Juan East
- San Juan West
- San Simon East
- San Simon West
- Santa Cecilia
- Santa Lucia
- Santa Rita East
- Santa Rita West
- Santo Rosario East
- Santo Rosario West
Pakasaritaan[urnosen | urnosen ti taudan]
Inugma a purok iti Aringay, nanaganan iti Alingay wenno Alinguey sakbay a sinakup dagiti Kastila idi 16-siglo. Kaadduan nga agnaed ditoy idi ket dagiti taga-Pangasinan a managkomersio kadagiti kaarubada nga Ilokano ken Ifugao, santo kadagiti negosiante iti Tsina, Hapon ken Abagatan a daya nga Asia.
Parte iti probinsia ti Pangasinan iti Aringay agingga idi Abril 18, 1854, idi pinagtipon iti Espania dagiti umamianan nga ili ti Pangasinan ken umabagatan nga ili iti Ilocos Sur, isu paggapuananna iti nagan nga "La Union". Nakissayan iti Aringay idi maika-19 a siglo idi simmina iti Caba, umamianan a purok iti ili.
Adu iti immalis nga Ilokano ditoy Aringay idi 18 ken maika-19 a siglo. Kaadduan a tattao iti Aringay ngarud, kalpasan iti maika-20 a siglo, ket Ilokano ken dagiti nailokanuan a pamilia dagiti taga-Pangasinan.
Nakita iti Aringay ti dua a gubat. Adu iti natay nga Aringayeno idi Gubat ti Filipino–Amerikano, naglinnaban dagiti Filipino ken Amerikano idi inlako ti Espania iti Filipinas, ken iti Maikadua a Sangalubongan a Gubat, idi rinaut dagiti Hapon iti Filipinas. Mainayon kadagitoy a gubat ket iti nasurok a tallo gasut a tawen iti Espania a nagipasngay kadigiti rebolusionario a kas ni Diego Silang ken ni Gabriela Silang.
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). 1 Hulio 2013. Naala idi Hulio 6, 2014.
- ^ a b "Probinsia ti La Union". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 7 Hulio 2014.
- ^ a b c Pakaammo ti Senso ti Filipinas idi 2015 (Ingles) naala idi 10 Hunio 2016
- ^ "Probinsia ti La Union". Datos ti Populasion ti Ili. Dibision ti Panagsukisok ti LWUA. Naala idi 3 Hulio 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (Ingles)
- Turay ti Estadistika ti Filipinas (Ingles)
- Dagiti datos ti populasion ti LWUA (Ingles)
- LGPMS (Ingles)
- COMELEC (Ingles)


text:
Masiu, Lanao del Sur
Ti Masiu ket maysa a maika-5 a klase nga ili iti probinsia ti Lanao del Sur iti Filipinas.
Dagiti baranggay[urnosen | urnosen ti taudan]
Ti Masiu ket nabingbingay a politikal kadagiti 35 a barbaranggay.[2]
- Abdullah Buisan
- Alim Raya Caramian
- Alip Lalabuan
- Alumpang Paino Mimbalay
- Amai Ditimbang Balindong
- Amai Sindaolan Dansalan
- Lakadun
- Buntalis Maranat
- Dalog Balut
- Gindolongan Alabat
- Gondarangin Asa Adigao
- Labay Moriatao-Bae
- Laila Lumbac Bangon
- Langco Dimapatoy
- Langi Talub
- Lomigis Sugod
- Macabangun Imbaba
- Macadaag Talaguian
- Macalupang Lumbac Caramian
- Magayo Bagoaingud
- Magompara Apa Mimbalay
- Manalocon Talub
- Marandacan Putad
- Matao Araza
- Lacoto Sawir
- Mohammad Tangul
- Pangandaman Pantao
- Sambowang Atawa
- Tamboro Cormatan
- Towano Arangca
- Tomambiling Lumbacaingud
- Unda Dayawan
- Salacayan Buadiamaloy
- Mangondato Kalilangan
- Casim Lumbacaingud
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). 1 Hulio 2013. Naala idi Hulio 6, 2014.
- ^ a b "Probinsia ti Lanao del Sur". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 21 Oktubre 2014.
- ^ a b Pakaammo ti Senso ti Filipinas idi 2015 (Ingles) naala idi 10 Hunio 2016
- ^ "Probinsia ti Lanao del Sur". Datos ti Populasion ti Ili. Dibision ti Panagsukisok ti LWUA. Naala idi 21 Oktubre 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (Ingles)
- Turay ti Estadistika ti Filipinas (Ingles)
- Dagiti datos ti populasion ti LWUA (Ingles)
- LGPMS (Ingles)
- COMELEC (Ingles)


text:
Niger
Ti Niger (Panangibalikas a Pranses: [niʒɛʁ], ngem sagpaminsan a binalbalikas a kas ti /niːˈʒɛər/ wenno i/ˈnaɪdʒər/[7]), opisial a ti Republika ti Niger, ket maysa a napalikmutan ti daga a pagilian idiay Akinlaud nga Aprika, a nanaganan manipud ti Karayan Niger. Daytoy ket bineddenganti Nigeria ken Benin iti abagatan, ti Burkina Faso ken Mali iti laud, ti Arhelia ken Libya iti amianan ken ti Chad iti daya. Ti Niger ket sakupenna ti daga ti gangani a 1,270,000 km2, a mangaramid daytoy ti kadakkelan a pagilian idiay Akinlaud nga Aprika, nga addaan iti sumurok nga 80 porsiento ti dagana ti nasakupan ti desierto ti Sahara. Ti kaaduan nga Islamiko a populasion ti pagilian iti sumurok a 15,000,000 ket kaaduan a nairumpuok idiay adayo nga abagatan ken laud ti pagilian. Ti kapitoliona a siudad ket ti Niamey, a mabirukan daytoy idiay adayo nga abagatan a laud a suli ti Niger.
Ti Niger ket maysa a rumangrang-ay a pagilian, ken agkankanayo a mairangranggo a kas maysa kadagiti kababaan a ranggo ti Pagsurotan ti Panagrangrang-ay ti Tao (HDI) ti Nagkaykaysa a Pagpagilian, daytoy ket maika-186 kadagiti 187 a papagilian idi 2011. Kaaduan kadagiti saan a disierto a paset ti pagilian ket madangran babaen ti periodiko nga igaaw ken desertipikasion. Ti ekonomia ket naipatengnga iti pagbiagan ken adda dagiti mailuwas nga agrikultura a nairumpuok kadagiti nalames a daga ti abagatan, ken dagiti mailuwas a naata a material, a naipangpangruna ti mineral ti uranio. Ti Niger agtultuloy a nalaplappedan babaen ti panakapalimutanna ti daga a puestona, ti disierto a kadagaan , ti saan a nasayaat nga edukasion ken ti kapanglaw ti tattaona, ti kaawan dagiti inprastruktura, saan a nasayaat a panagaywan ti salun-at, ken dagiti panakadaddadael ti enbironmento.
Ti Nigerieno (/niːˈʒɛəriən/ wenno pannakaibalikas: /naɪdʒɪrɪˈɛn/) a kagimongan ket mangipakpakita ti dibersidad a naala manipud ti atiddog a pakasaritaan kadagiti nadumaduma nga etniko a grupo ken dagiti rehion ket ti ababa pannakainaigda nga agtataeng iti agmaymaysa nga estado. Iti naipakasaritaan, ti tattan a Niger ket adda idi kadagiti igigid ti nadumaduma a dadakkel nga estado. Manipud idi panakawayana, dagiti Nigerieno ket nagtataengda kadagiti lima a batay-linteg ken tallo a paset ti panawen ti milisia a turay. Kalpasan ti kudeta ti militar a kudeta idi 2010, ti Niger ket nagbalinen a maysa a demokratiko, ken adu a partido nga estado. Kaaduan ket agtataeng kadagiti lugar ti away, ken addaanda iti bassit panakastrek kadagiti nangato a pagadalan.
Dagiti nagibasaran[urnosen | urnosen ti taudan]
- ^ Disksionario ti Merriam-Webster
- ^ Diksionario ti Oxford
- ^ INS Niger (Pranses)
- ^ a b c d "Niger". Internasional a Pundo ti Panguartaan. Naala idi 20 Abril 2012.
- ^ "2014 Human Development Report Summary" (PDF). United Nations Development Programme. 2014. pp. 21–25. Naala idi 27 Hulio 2014.
- ^ Ania nga igid ti kalsada ti pagmanmanehuanda? Brian Lucas. Agosto 2005. Naala idi 28 Enero 2009.
- ^ Kasano ti panangibalikasmo ti "Niger"? manipud idiay Slate.com, naala idi 04 Marso, 2012
Dagiti taudan[urnosen | urnosen ti taudan]
- Decalo, Samuel. Naipakasaritaan a Diksionario ti Niger, maika-3 nga ed. (Scarecrow Press, 1997, ISBN 0-8108-3136-8) – ti komprehensibo nga urnong kadagiti topiko ti Niger
- Daytoy nga artikulo ket agilaklak-am ti banag ti publiko a pagturayan manipud kadagiti sapot a pagsaadan weno dagiti dokumento ti CIA World Factbook. (para iti Niger)
- Daytoy nga artikulo ket agilaklak-am ti banag ti publiko a pagturayan manipud kadagiti sapot a pagsaadan weno dagiti dokumento ti Departamento ti Estado ti Estados Unidos (Dagiti paammo a Nota). "Niger". State.gov. 3 Pebrero 2010. Naala idi 3 Mayo 2010.
- Dagiti Unicef ng aestadistika ti Niger
- Unesco a manuskrito iti obra ti ubbing ken panagadal idiay Niger
Dagiti silpo ti ruar[urnosen | urnosen ti taudan]
Midia a mainaig iti Niger iti Wikimedia Commons
Dagiti obra a mainaig iti Niger iti Wikisource (Ingles)
- Niger
- Dagiti pagilian idiay Aprika
- Dagiti estado a kameng ti Kappon ti Aprika
- Ekonomiko a Komunidad dagiti Estado ti Laud nga Aprika
- Dagiti pagilian ken teritorio nga agsasao ti Pranses
- Dagiti kabassitan a naparang-ay a pagilian
- Dagiti naserraan ti daga a pagilian
- Dagiti estado a kameng ti Organisasion ti Islamiko a Pagtitinnulongan
- Dagiti republika
- Dagiti estado ken teritorio a nabangon idi 1960
- Dagiti estado a kameng ti Nagkaykaysa a Pagpagilian


text:
Baao, Camarines Sur
Ti Baao ket maysa a maika-3 a klase nga ili iti probinsia ti Camarines Sur iti Filipinas.
Dagiti baranggay[urnosen | urnosen ti taudan]
Ti Baao ket politikal a nabingbingay iti 30 a barbaranggay.[2]
- Agdangan Poblacion (San Cayetano)
- Antipolo
- Bagumbayan
- Caranday (La Purisima)
- Cristo Rey
- Del Pilar
- Del Rosario (Poblacion)
- Iyagan
- La Medalla
- Lourdes
- Nababarera
- Sagrada
- Salvacion
- Buluang (San Antonio)
- San Francisco (Poblacion)
- San Isidro
- San Jose (Poblacion)
- San Juan
- San Nicolas (Poblacion)
- San Rafael (Ikpan)
- Pugay (San Rafael)
- San Ramon (Poblacion)
- San Roque (Poblacion)
- San Vicente
- Santa Cruz (Poblacion)
- Santa Eulalia
- Santa Isabel
- Santa Teresa (Viga)
- Santa Teresita
- Tapol
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). 1 Hulio 2013. Naala idi Hulio 6, 2014.
- ^ a b "Probinsia ti Camarines Sur". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 26 Septiembre 2014.
- ^ a b Pakaammo ti Senso ti Filipinas idi 2015 (Ingles) naala idi 10 Hunio 2016
- ^ "Probinsia ti Camarines Sur". Datos ti Populasion ti Ili. Dibision ti Panagsukisok ti LWUA. Naala idi 26 Septiembre 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (Ingles)
- Turay ti Estadistika ti Filipinas (Ingles)
- Dagiti datos ti populasion ti LWUA (Ingles)
- LGPMS (Ingles)
- COMELEC (Ingles)


text:
4. Asino ni Jesu-Kristo?
1 NI JESUS TI MESIAS
“Sika ti Kristo.”—Mateo 16:16
Kasanotayo nga ammo a ni Jesus ti Mesias?
Imbaga ni Jehova nga Anakna ni Jesus.
Tinungpal ni Jesus ti amin a padto maipapan iti Mesias.
2 MAYSA NGA ANGHEL NI JESUS SAKBAY NGA IMMAY DITOY DAGA
“Bimmabaak manipud langit.”—Juan 6:38
Ania dagiti inaramid idi ni Jesus idiay langit?
Ni Jesus ti immuna a pinarsua ni Jehova. Kalpasanna, inusarna ni Jesus a mangaramid iti amin a dadduma pay a bambanag. Binilion a tawen a nagsursuro ni Jesus iti Amana.
Imbaon ni Jehova ni Jesus ditoy daga.
3 AY-AYATEN NI JESUS DAGITI TATTAO
“Bay-anyo dagiti ubbing nga umay kaniak.”—Marcos 10:14
Ania dagiti ugali ni Jesus a magustuam?
Nasingpet ni Jesus, ken kaykayat dagiti tattao ti makisarita kenkuana.
Rinespeto ken pinadayawan ni Jesus dagiti babbai.
Napakumbaba ni Jesus.
Mateo 9:35, 36; Marcos 1:40-42
Kayat ni Jesus a tulongan dagiti tattao.
4 KANAYON NGA AR-ARAMIDEN NI JESUS TI PAGAYATAN TI DIOS
“Naturposko ti trabaho nga intedmo kaniak nga aramidek.”—Juan 17:4
Kasano a makatulong ti pagtuladan nga impakita ni Jesus tapno agbalintayo a matalek?
Nagmatalek ni Jesus iti Dios idi sinulisog ti Diablo.
Inaramid ni Jesus ti pagayatan ti Dios uray no inuy-uyaw dagiti kabagianna.
Saan a pulos sinaktan ni Jesus dagiti kabusorna.
Nagtalinaed a matalek ni Jesus iti Dios agingga ken patay.
Hebreo 10:12, 13; 1 Pedro 3:18
Pinagungar ni Jehova ni Jesus tapno agbiag idiay langit.


text:
1-3 Kadagiti kamkameng ti iglesia iti Corinto: Napilikayo nga agbalin a nasantoan a tattao ti Dios iti pannakikaysayo ken ni Cristo Jesus, agraman dagiti amin a tattao iti sadinoman a lugar nga umawag iti nagan ni Jesu-Cristo nga Apoda ken Apotayo met. Sapay koma ta parabur ken talna ti ited kadakayo ti Dios nga Amatayo, kasta met ni Apo Jesu-Cristo. Naggapu daytoy a surat kadakami—ni Pablo a naayaban nga apostol ni Cristo Jesus babaen iti pagayatan ti Dios, ken ni kabsat a Sostenes. 4Kanayon nga agyamanak iti Diosko para kadakayo gapu iti parabur nga intedna kadakayo babaen ken ni Cristo Jesus. 5Ta iti pannakikaysayo ken ni Cristo, napabaknangkayo iti isuamin a parabur agraman ti panagsao ken kinasirib. 6Naipasagepsepen kadakayo ti mensahe maipapan ken ni Cristo, 7isut’ gapuna a dikayo agkurang iti naespirituan a sagut bayat ti panagurayyo iti pannakaiparangarang ni Apotayo a Jesu-Cristo. 8Pagtalinaedennakayo a natibker agingga iti panungpalan tapno awan ti pakaukomanyo inton dumteng ti Aldaw ni Apotayo a Jesu-Cristo. 9Mapagtalkan ti Dios a nangpili kadakayo a makikadua iti Anakna, ni Jesu-Cristo nga Apotayo. 10Kakabsatko, ipakpakaasik kadakayo iti nagan ni Apotayo a Jesu-Cristo nga agkaykaysakayo iti amin a sawenyo tapno dikayo mabingaybingay. Wen, naan-anay koma ti panagtutunosyo iti panunot ken panggep. 11Nadamagko kadagiti sumagmamano a tattao iti familia ni Cloe nga agsususikkayo, kakabsatko. 12Kastoy ti kayatko a sawen: Aggigiddiat ti sao ti tunggal maysa kadakayo. “Pasurotnak ni Pablo,” kuna kano ti maysa. “Pasurotnak ni Apolos,” kuna met ti sabali. “Pasurotnak ni Pedro,” kuna pay kano ti dadduma, ket adda pay agkuna, “Pasurotnak ni Cristo.” 13Nasinasina aya ni Cristo? Ni kadi Pablo ti natay iti krus gapu kadakayo? Nabuniagankayo kadi a kas pasurot ni Pablo? 14Agyamanak ta awan binuniagak kadakayo, malaksid kada Crispo ken Gayo. 15Ngarud, awan ti makaibaga a binuniagankayo a kas adalak. ( 16Ay, wen, binuniagak ni Estefanas ken ti familiana. Diak malagip no adda pay sabali a binuniagak.) 17Saannak nga imbaon ni Cristo tapno mangbuniagak, no di ket tapno iwaragawagko ti Naimbag a Damag. Diak usaren ti nainsiriban a pagsasao amangan no maikkat ti pannakabalin ti ipapatay ni Cristo iti krus. 18Ta kadagiti mapukaw, kinamaag ti mensahe maipapan iti pannakatay ni Cristo iti krus. Ngem kadatayo a maisalakan, daytoy ti pannakabalin ti Dios. 19Kas kuna ti Nasantoan a Surat, “Dadaelekto ti sirib dagiti mamasirib, ikkatekto ti pannakaawat dagiti nasaririt.” 20Ania ngarud ita ti serbi dagiti mamasirib? Wenno dagiti agipalpalawag iti Linteg? Wenno dagiti nalaing a makidiskutir iti agdama a panawen? Impakitan ti Dios a maysa a kinamaag daytoy a kinasirib ti lubong! 21Iti kinasirib ti Dios, inaramidna a saan a mabalin ti tao nga ammoen ti Dios babaen iti bukodna a sirib. Kinayatna ketdi nga isalakan dagiti mamati babaen iti panangusarna iti daytoy makuna a “minamaag” nga ikaskasabami. 22Ngem milagro ti kayat a kitaen dagiti Judio kas pammaneknek. Kinasirib met ti sapulen dagiti Griego. 23Iti biangmi, iwaragawagmi ti pannakatay ni Cristo iti krus, maysa a mensahe a saan a mairusok dagiti Judio ken minamaag met kadagiti Griego. 24Ngem kadagiti inayaban ti Dios, Judio man wenno Griego, daytoy a mensahe isu ni Cristo a pannakabalin ken sirib ti Dios. 25Ta ti maipagarup a kinamaag ti Dios, nasirsirib ngem ti kinalaing ti tao, ket ti maipagarup a kinakapsut ti Dios, nabilbileg ngem ti pigsa ti tao. 26Lagipenyo, kakabsatko, no aniakayo idi ayabannakayo ti Dios. Manmano kadakayo ti masirib wenno mannakabalin wenno nagtaud iti nabaknang a familia, segun ti pagrukodan ti tao. 27Ta inranta a pinili ti Dios dagiti minamaag iti panagkuna ti lubong tapno ibabainna dagiti masirib. Ket pinilina dagiti nakapsut iti panagkuna ti lubong tapno ibabainna dagiti mannakabalin. 28Wen, pinilina dagiti mauy-uyaw, dagiti mairurrurumen, dagiti maikuskuspil ditoy lubong, tapno dadaelenna dagiti banag nga ibilang ti lubong a nasken. 29Kayat a sawen daytoy nga awan ti makapagpasindayag iti imatang ti Dios. 30Ngem inyasidegnakayo ti Dios ken ni Cristo Jesus tapno makikadkaduatayo kenkuana, ket pinagbalinna nga isu ti kinasiribtayo. Babaen ken ni Cristo, mapalintegtayo iti Dios, mapagsantotayo ken mawayawayaantayo. 31Ngarud, kas kuna ti Nasantoan a Surat, “Siasinoman nga agpasindayag, ipasindayagna koma ti inaramid ti Apo.”
Copyright
Learn More


text:
Kapaut ti lawag ti init
Ti kapaut ti lawag it init wenno or-oras ti lawag ti init ket isu ti klimatolohiko a panangitudo, panagrukod ti kapaut ti lawag ti init iti maited a paset ti panawen (kadawyan, a maysa nga aldaw wenno maysa a tawen) para iti maysa a naited a lokasion ti Daga, kadawyan daytoy a maiyebkas a kas maysa a napipia kadagiti nadumaduma a tawen. Daytoy ket sapasap a panangitudo ti kakuyem ti maysa a lokasion manipud ti insolasion, a mangrukod ti dagup nga enerhia nga ited babaen ti lawag ti init kadagiti naited a paset ti panawen.
Ti kapaut ti lawag ti init ket kadawyan a maiyebkas kadagiti oras iti tungngal maysa a tawen, wenno dagiti (napipia) oras iti tungngal maysa nga aldaw. Ti umuna a naibaga a panagrukod ket ti sapasap a kalawag ti init iti maysa alokasion no maipada kadagiti sabali a luglugar, bayat a ti naud-udi ket angpalubos para iti panangipada ti lawag ti init kadagiti nadumaduma a panawen ti tiempo iti isu met laeng a lokasion.[1] Ti sabali pay a masansan nga inus-usar ti panangrukod ket ti pannakaibagi a porsiento ti nairehistro a kalawag ti kapaut ti lawag ti init ken ti kapaut lawag ti aldaw iti napaliiw a paset ti panawen.
Ti maysa a nangruna nga usar ti datos ti kapaut ti lawag ti init ket ti panangilasin ti klima dagiti sirtio, a naipangpangruna kadagiti pagliwliwaan ti salun-at. Daytoy ket mangikeddeng pay ti sikolohiko a pagbanagan ti napigsa a lawag ti solar iti parsua a tao. Daytoy ket maus-usar pay laeng a panangiragpat kadagiti papanan ti turista.[1]
Panangipalawag ken panagrukod[urnosen | urnosen ti taudan]
Ti alagaden atawen ket buklen dagiti 8760 nga oras, a nagudua kadagiti 4380 nga oras iti tungngal maysa para iti aldaw ken rabii. Isunga ti teoretiko a kangatuan abilang dagiti oras ti lawag ti init, para iti gangani nga awan ti ulepna a lokasion a kas dagiti paset ti desierto ti Sahara, ket 4380. NUpay kasta, dagiti mangirehistro nga instrumento ket adda met dagiti praktikal a pagpatinggaan, ken mangpabassit daytoy ti teoretiko a kanagtuan.
Dagiti "naraniag" nga oras ti lawag ti init ket mangirepresenta kadagiti dagup nga oras no ti lawag ti init ket napigpigsa ngem ti naibaga a pagpatingngaan, a kas maigiddiat dagiti oras a "makitkita" . Ti "makitkita" a lawag ti init, kas pagarigan, ket mapasamak iti ileleggak ken ilelennek ti init, ngem saan unay a napigsa a mangparag-o ti sensor. Ti panagrukod ket maaramid babaen dagiti instrumento a tinawtawagan dagiti panangirehistro ti lawag ti init. Para iti naisangayan apanggep ti panangirehistro ti kapaut ti lawag ti init, ti rekorder ti Campbell-Stokes ket isu ti inus-usar, ken daytoy ket agus-usar ti nagtimbukel a sarming ti lente tapno mangipatengnga dagitiraya ti init iti naisangayan a nadaremden a sintas. No ti kapigsa ket labsenna ti naikeddeng a pagpatingngaan, ti sintas ket mauramto. Ti dagup a kaatiddog ti tugo t ti uram ket kapada ti bilang dagiti naraniag nga oras .[2] Ti sabali pay a kita ti rekorder ket ti rekorder ti lawag ti init ti Jordan. Dagiti barbaro, nga elektroniko a rekorder ket addaanda ti nataltalinaay a sensitibidad ngem dagiti papael a sintas.
Tapno naitunos ti narukod a datos iti sangalubongan, idi 1962 ti Gunglo ti Sangalubongan a Meteorolohiko (WMO) ket nangipalawag ti naiyalagad a daremdem ti rekorder ti Campbell-Stokes , daytoy ket tinawtawagan iti iNggles iti Interim Reference Sunshine Recorder (IRSR).[1] Idi 2003, ti kapaut tilawag ti init ket kanungpalan idin a naipalawag a kas ti paset ti panawen iti las-ud ti dagus a panaglabes ti pagpatingngaan a pateg ti irradiansa ti solar iti 120 W/m².[1]
Dagiti nagibasaran[urnosen | urnosen ti taudan]
- ^ a b c d "8. Panagrukod ti Kapaut ti Lawag ti Init", Alagaden dagiti Meteorolohiko nga Instrumento ken dagiti Pamay-an iti Panagpalplaliiw (PDF), WMO, 2008
- ^ Dagit ipanangipalplawag para kadagiti sabali nga inaldaw nga elemento, Opisina ti Meteorolohia ti Australia


text:
AGRIINGKAYO! HUNIO 2013
Apay a Gatangtayo a Gatang?
Iti daytoy a serye, ammuem no kasano nga apektarannaka ti nalabes a panaggatang ken no ania ti maaramidam tapno makontrolmo ti panaggastom.
Damdamag iti Lubong
Karaman a suheto: dagiti epekto ti asuk ti krudo ken peke a kontra malaria nga agas iti Africa ken Asia.
No Kasano a Pagpatinggaen ti Di Panagin-innuni
Kasano a ti dadduma a pagassawaan ket dumteng iti situasion a dida agin-innuni, ken ania ti mabalinda nga aramiden tapno masolbarda ti dida pagtunosan?
Satanas
Pudpudno kadi a persona ni Satanas wenno maysa la a dakes a galad?
Apay a Gumatangtayo?
Apay a nagadu ti gumatgatang iti saanda met a talaga a kasapulan? Kasano a masalaknibam ti bagim tapno saandaka a mabiktima dagiti nasikap nga aglaklako?
No Kasanom a Kontrolen ti Panaggastom
Usigem ti 6 a praktikal a singasing a makatulong kenka a mangliklik iti aglablabes a panaggasto.
Panagpasiar Idiay Panama
Nalatak ti Panama gapu iti kanalna. Ammuem ti ad-adu pay maipapan iti daytoy a pagilian ken kadagiti umilina.
Maysa nga Ultimatum iti Nagan ti Dios?
Gapu iti dokumento a pagaammo kas ti el Requerimiento, nagbalin nga abusado dagiti konkistador nga Espaniol. Ti Dios kadi ti mapabasol?
Ti Flipper ti Humpback Whale
Ammuem no kasano a dagiti maaramidan ti flipper daytoy nagdakkelan nga animal ket adda epektona iti biagmo.
Dagiti Features a Makita Online
Sobra Kadi ti Pannakaseknanmo iti Itsuram?
No adda problemam iti itsuram, kasano nga agbalin a balanse ti panangmatmatmo iti bagim?
Nagbalin nga Adigi nga Asin ti Asawa ni Lot
Basaenyo ti salaysay ti Biblia sa pagkokonektarenyo dagiti tulnek. Ania ti masursuroyo iti asawa ni Lot?


text:
MediaWiki:Anontalkpagetext/ilo
Daytoy ti pakitungtungan a panid para iti di ammo nga agar-aramat a saan pay a nakapartuat iti pakabilangan, wenno saanna nga us-usaren. Isu nga agusarkami ti numero nga IP a pagtaengan tapno mailasin isuda a lalaki/babai. Ti kastoy nga IP a pagtaengan ket us-usaren a bingayan babaen ti nadumaduma nga agar-aramat. No sika ket maysa a di ammo nga agar-aramat ken dagiti awan ti pategna a komentario ket napaitudo kenka, pangngaasi nga agpartuatka iti pakabilangam wenno sumrekka tapno maliklikan ti pannakaiyallilaw kadagiti sabali a di ammo nga agar-aramat.


text:
TI PAGWANAWANAN SEPTIEMBRE 2014
Dadaelento Kadi ti Tao ti Daga?
Kasanotayo a maliklikan ti naan-anay a pannakadadael?
Dadaelento Kadi ti Tao ti Daga?
Saan laeng nga impadto ti Biblia ti agdama a pannakadadael ti aglawlaw, no di ket uray ti pagbanaganna.
Nainkalintegan Kadi ti Linteg ti Dios iti Israel?
Uppat a kangrunaan a prinsipio a nakatulong kadagiti ukom ti Israel.
Makapnek a Biag iti Panagserbi iti Dios
Nasurok a 65 a tawenen ti napalabas, adda kapadasan ni Peter Carrbello a nangbalbaliw iti biagna.
Ti Syriac Peshitta—Pakaammuan iti Pakasaritaan Dagiti Nagkauna a Patarus ti Biblia
Paneknekan dagiti nagkauna a Biblia a nanayonan ti dadduma a moderno a Biblia kadagiti bersikulo nga awan iti orihinal a manuskrito.
Sungbat Dagiti Saludsod Maipapan iti Biblia
Rumbeng kadi nga agkararagtayo kadagiti anghel?
Dagiti Features a Makita Online
Ania ti Pagarian ti Dios?
Ammuem no apay a nasaysayaat ti gobierno ti Dios ngem iti amin a gobierno.


text:
Septiembre 5-11
SALMO 119
Kanta 48 ken Kararag
Panglukat a Sasao (3 min. wenno awan pay)
GAMENG MANIPUD ITI SAO TI DIOS
“Magna iti Linteg ni Jehova”: (10 min.)
Sal 119:1-8—Agbalintayo a pudpudno a naragsak no magnatayo iti linteg ti Dios (w05 4/15 10 ¶3-4)
Sal 119:33-40—Makatulong ti Sao ti Dios tapno maaddaantayo iti tured a mangsango kadagiti pakasuotan (w05 4/15 13 ¶12)
Sal 119:41-48—Naturedtayo a mangasaba no addaantayo iti umiso a pannakaammo iti Sao ti Dios (w05 4/15 13 ¶13-14)
-
Panagkali iti Naespirituan a Gameng: (8 min.)
Sal 119:71—Ania ti pagimbagan ti panagsagaba iti rigat? (w06 9/1 14 ¶3)
Sal 119:96—Ania ti kayat a sawen ti “nakakitaak iti pagpatinggaan ti isuamin a kinanaan-anay”? (w06 9/1 14 ¶4)
Ania ti maadalko iti panagbasa iti Biblia ita a lawas maipapan ken Jehova?
Ania dagiti punto iti panagbasa iti Biblia ita a lawas a mausarko iti ministerio?
-
Panagbasa iti Biblia: (4 min. wenno awan pay) Sal 119:73-93
AGBALIN A MAS EPEKTIBO ITI MINISTERIO
Isagana Dagiti Presentasion Ita a Bulan: (15 min.) Pagsasaritaan. Ipabuya ti video ti tunggal pagtuladan a presentasion sa pagsasaritaan dagiti napapateg a punto. Paregtaen dagiti agibumbunannag a mangaramidda iti bukodda a presentasion.
PANAGBIAG KAS KRISTIANO
Kanta 69
“No Ubing ti Manglukat iti Ruangan”: (5 min.) Palawag.
Lokal a Kasapulan: (10 min.) Kas opsion, pagsasaritaan dagiti masursuro iti Tinawen a Libro. (yb16 59-62)
Panagadal ti Kongregasion iti Biblia: (30 min.) ia kap. 23 ¶15-29 ken ti repaso iti kapitulo
Repaso ken Dagiti Maadal iti Sumaruno a Lawas (3 min.)
Kanta 13 ken Kararag


text:
Instrumento ti kuerdas
Dagiti instrumento ti kuerdas ket dagiti instrumento ti musika nga agpataud ti uni manipud kadagiti agpigpigerger a kuerdas. Iti kaaduan kadagiti nakuerdasn nga instrumento, dagiti panagpigerger ket maian iti bagi ti instrumento, ken agpigerger pay daytoy, a kakuyogna ti angin iti unegna. Iti panggep ti Hornbostel-Sachs iti pannakaidasig ti intrumento ti musika, nga inus-usar iti organolohia, dagitoy ket tinawtawagan iti kordopono. Dagit ikadawyan nga instrumento iti pamilia ti kuerdas ket dagiti guitara, sitar, rebab, elektriko a baho, biolin, biola, tselo, kontra baho, banjo, mandolina, ukulele, bouzouki, kenarpa.
Dagiti linaon
Pakasaritaan[urnosen | urnosen ti taudan]
Dagiti nasapa nga intrumento ti kuerdas ket nakali idiay taga-ugma a Mesopotamia, a kas ti arpa iti Ur, a napetsaan idi 2500 SK.[1]
Dagiti kita ti instrumento[urnosen | urnosen ti taudan]
Pannakaaramid[urnosen | urnosen ti taudan]
Dagiti instrumento ti kuerdas ket mabalin a mabingbingay kadagiti tallo a grupo.
- Dagiti Lute - dagiti instrumento a dagiti kuerdasna ket nasuportaran babaen ti tengnged ken ti bagi, kas pagarigan ti gitara, ti biolin, ken ti baglama.
- Dagiti arpa - dagiti instrumento a dagiti kuerdasna ket addaan iti kuadro.
- Dagiti sitara - dagitiinstrumento a dagiti kuerdasna ket ket naikapet iti bagi, a aks ti guqin, a simbalo, ti autoarpa,wenno ti piano.
Mbalin pay a mabingbinagy dagiti instrumento kadagiti grupo no kasano ti panagay-ayam ti instrumento.
Dagiti nagibasaran[urnosen | urnosen ti taudan]
- ^ Michael Chanan (1994). Musica Practica: The Social Practice of Western Music from Gregorian Chant to Postmodernism. Verso. p. 170. ISBN 978-1-85984-005-4.
Dagiti silpo ti ruar[urnosen | urnosen ti taudan]
- Ti pisika ti naibai a kuerdas
- Dagiti instrumento: Ti Biola
- Chisholm, Hugh, ed. (1911). "Dagiti instrumento ti kuerdas". Encyclopædia Britannica (Maika-11 nga ed.). Pagmalditan ti Unibersidad ti Cambridge.


text:
Biag ni Lam-ang
Ti Biag ni Lam-ang (Ingles: "The Life of Lam-ang") ket maysa nga epiko a daniw dagiti Ilokano manipud ti rehion ti Ilocos iti pagilian a Filipinas. Daytoy ket naisao ken naisurat a kasisigud iti pagsasao nga Ilokano, daytoy a daniw ket naipamatian a pinagtitipon nga obra dagiti nadumaduma a mannaniw a mangitawidwid iti kaputotan da, ken immuna a naisurat idi 1640 babaen ti maysa a bulsek nga Ilokano a mannaniw a ni Pedro Bukaneg.
Pangrugian a gandat[urnosen | urnosen ti taudan]
Ni Lam-ang ket maysa idi a naisang-sangayan a parsua, naipamatmati a nangrugi nga agsao idi isu ket tagibi pay laeng, daytoy ket nagpakabael kaniana a nagpili ti bukod na a nagan. Dagiti panagsubsubokna kadagiti kabaelanna ket nangrugi idi napan ni tatangna, ni Don Juan iti maysa a kabakiran ngem isu ket saan a nagsubli. Idi isuna ket agapaman ti tawen a siam a bulan, napanna biniruk ni Don Juan kadagidiay bakir a napagarupan a napananna. Gapu ta ammona a ti anakna ket maysa a nasantuan ken nalatak a parsua, pinalubusan met ti inana a ni Namongan. Ni Lam-ang ket napan nagbiruk ti amana, ken pinanawanna ti agladladingit nga inana.


text:
SIUDAD TI SAN FERNANDO, La Union, Septiembre 4 (PIA) –- Agarup P6,499,127 milyon a piso ti pinansiyal a tulong a naipaay kadagiti pamilya nga apektado ti bagyo “Helen” ditoy probinsiya ti La Union.
Daytoy ti kinuna ni Ranilo P. Ipac ti La Union Provincial Welfare Development Officer manipud iti naangay ti Ammuentayo radio program ti DZNL itay nabiit.
Kuna ni Ipac, ti tulong ket naggapu ti gobierno probinsiyal ti La Union, lokal a gobierno, Department of Social Welfare and Development, barangay, Holcim, La Union Host Lions Club, GMA ken ABS-CBN Foundation, Inc.
Daytoy a tulong ket naited para kadagiti pagkasapulanda a taraon kas ti delata, noodles, bagas, danum ken badbado.
Segun iti report ti La Union-Disaster Operation Center’s Disaster operations, agarup 36,136 a pamilya wenno 153,102 katao iti naapektaran.
Limapulo ket innem a babbalay ti naapektaran nga iti kaadduan ket ditoy siudad ti San Fernando ken 68 ti saan unay nga apektado segun ti report a nailista idi Agosto 23.
Innayon pay ni Ipac nga adda ti uppat nga indibidwal a nadangranan ken maysa ti natay.
Iti sektor ti agrikultura ken pupukan ti ikan, agarup P15,537,948 iti nadadael.
Iti nadadael nga imprastraktura kas ti kalsada ken rangrangtay umabot ti P130,985,020.
Kinuna ni Provincial Planning Officer Mauro Libatique, adda ti “Agriculture Development Plan” a madama nga ad-adalaen ti Office of the Provincial Agriculturists ken dadduma a dibsiyon ti OPAG tapno matameng dagiti nadadael nangnangruna ti sektor iti agrikultura ken pupukan ti ikan nga isu ti paggapuan ti pagbiag ti pamilya dagiti naapektaran. (ANL/EMR-PIA 1 La Union).


text:
Hulio 4-10
SALMO 60-68
Kanta 104 ken Kararag
Panglukat a Sasao (3 min. wenno awan pay)
GAMENG MANIPUD ITI SAO TI DIOS
“Idaydayaw ni Jehova, ti Managdengngeg iti Kararag”: (10 min.)
Sal 61:1, 8—Ikararagmo ken Jehova dagiti karim kenkuana (w99 9/15 9 ¶1-4)
Sal 62:8—Ipakitam nga agtaltalekka ken Jehova babaen ti panangyebkasmo iti linaon ti pusom iti kararag (w15 4/15 25-26 ¶6-9)
Sal 65:1, 2—Ni Jehova ti Managdengngeg iti kararag dagiti nalinteg ti panagpuspusona a tattao (w15 4/15 22 ¶13-14; w10 4/15 5 ¶10; it-1 1356 ¶3)
-
Panagkali iti Naespirituan a Gameng: (8 min.)
Sal 63:3—Apay a ti naayat a kinamanangngaasi ni Jehova ket nasaysayaat ngem iti biag? (w06 6/1 11 ¶7)
Sal 68:18—Asino ‘dagiti sagut iti porma a tattao’? (w06 6/1 10 ¶4)
Ania ti maadalko iti panagbasa iti Biblia ita a lawas maipapan ken Jehova?
Ania dagiti punto iti panagbasa iti Biblia ita a lawas a mausarko iti ministerio?
-
Panagbasa iti Biblia: (4 min. wenno awan pay) Sal 63:1–64:10
AGBALIN A MAS EPEKTIBO ITI MINISTERIO
Isagana Dagiti Presentasion Ita a Bulan: (15 min.) Pagsasaritaan. Ipabuya ti video ti tunggal pagtuladan a presentasion sa pagsasaritaan dagiti napapateg a punto. Paregtaen dagiti agibumbunannag a mangaramidda iti bukodda a presentasion.
PANAGBIAG KAS KRISTIANO
Kanta 81
“Ti Panangtaginayon iti Simple a Biag Tulongannatayo a Mangidaydayaw iti Dios”: (15 min.) Pagsasaritaan nga umuna ti artikulo. Kalpasanna, ipabuya ken pagsasaritaan iti apagbiit ti video a We Live a Simple Life iti JW Broadcasting. (Mapan iti VIDEO ON DEMAND > FAMILY.) Iparegta iti amin nga usigenda no kasanoda a pasimplien ti panagbiagda tapno ad-adda a makapagserbida a naan-anay ken Jehova.
Panagadal ti Kongregasion iti Biblia: (30 min.) ia kap. 19 ¶1-16
Repaso ken Dagiti Maadal iti Sumaruno a Lawas (3 min.)
Kanta 88 ken Kararag


text:
Nasionalismo
Ti nasionalismo ket maysa a porma ti panagayat iti ili a naibatay manipud ti pannakaikeddeng ti grupo dagiti tao nga addaan iti pagilian. Adda dagiti dua a perspektibo kadagiti taudan ken batayan ti nasionalismo, ti maysa ket ti primordialista a perspektibo a mangilawlawag ti nasionalismo a kas ti maysa a panagpanunot ti taga-ugma ken ti naipagarupan nga ebolusionario a pagduyusan ti tattao tapno mangurnos kadagiti naisangsangayan a panangigrupo a naibatay iti apinidad ti pannakaipasngay; ti sabali pay ket ti modernista a perspektibo a ti nasionalismo a kas ti maysa a baro a penomeno a makasapul kadagiti estruktural a kasasaad ti moderno a kagimongan.[1] Adda dagiti nadumaduma a pannakaipalplawag para kadagiti pakaibuklan ti maysa a pagilian, nupay kasta, dagitoy ket mangiturong kadagiti nadumaduma a nginabras ti nasionalismo. Daytoy ket mabalin a ti pammati ti pannakaumili iti maysa nga estado ket nasken a maipatinggaan iti maysa a puli, kultural, relihioso, wenno pannakailasin ti grupo, wenno ti adu a pakipagilian iti agmaymaysa nga estado ket nasken a buklen ti panangiyebkas a karbengan ken agsansanay ti nailian a pannakailasin urayno babaen dagiti minoridad.[2]
Paammo[urnosen | urnosen ti taudan]
- ^ Motyl. Ensiklopedia ti Nasionalismo, Tom. 1: Dagiti Kammasapulan a Tema, 2001, p. 251.
- ^ Kymlicka, Will. (1995). Multkultural a Pannakaumili: Ti Liberal a Teoria dagiti Karbengan ti Minoridad. Oxford: Unibersidad ti Oxford a Pagmalditan. p. 16. ISBN 0-19-829091-8.
Dagiti silpo ti ruar[urnosen | urnosen ti taudan]
Dagiti inadaw a sasao a mainaig iti Nationalism iti Wikiquote (Ingles)
Midia a mainaig iti Nationalismo iti Wikimedia Commons


text:
Wikipedia:Awan ti kasisigud a panagsukimat
Dagiti artikulo ti Wikipedia ket nasken a saan nga aglaon kadagiti kasisigud a panagsukimat. Ti insasao a "kasisigud a panagsukimat" ket inus-usar iti Wikipedia a panangitudo kadagiti materiales a kas kadagiti kinapudno, panagpabasol, ken dagiti kapanunotan nga awan kadagiti natalged, ken naipablaak a taudan. Babbaen ti "kaadda", ti kayat a sawen ti komunidad ket ti natalged a taudan ket nasken a naipablaaken ken adda pay laeng a mabirukan iti sadinoman a lugar ti lubong, iti ania man a pagsasao, numan makita iti online, urayno awan ti taudan nga agdama a nainaganan iti artikulo. Dagiti artikulo nga agdama nga awan ti nainaganan a reperensia wenno nagibasaran iti ania man a kita ket mabalin a makatungpal iti daytoy nga annuroten no adda ti maikanada a panagnamnama a ti aniaman a paset ti material ket nasuportaran babaen ti maysa a pannakaipablaak, ken natalged a taudan. Daytoy ket mangiraman kadagiti aniaman a panagusig wenno sintesis ti naipablaak a material nga agserbi a mangiyaddang ti puesto a saan a naiyaddang babaen dagiti taudan. Tapno maipakitam a saanka nga aginaynayon, nasken a makabaelka nga agdakamat ti natalged, naipablaak a taudan a dagus a mainaig iti topiko ti artikulo, ken dagus a mangsuporta ti material a nairepresenta. Daytoy nga annuroten ti kasisigud a panagsukimat ket saan a maipakat kadagiti tungtungan a panid.


text:
Departamento ti Vaupés
Ti Vaupés ket deparatmento ti Colombia idiay naabungotan ti kabakiran a Rehion ti Amasona. Daytoy ket mabirukan idiay abagatan a daya a paset ti pagilian, a bineddengan babaen ti Brasil iti daya, dagiti departamento ti Amazonas iti abagatan, Caquetá iti laud, ken Guaviare, ken Guainía iti amianan; daytoy ket mangsakop ti dagup a kalawa iti 54,135 km². Ti kapitoliona ket ti ili ti Mitú.
Dagiti linaon
Pakasaritaan[urnosen | urnosen ti taudan]
Idi las-ud ti kolonisasion babaen dagiti Kastila ken dagiti immuna nga aldaw ti immuna a republika, ti teritorio ti Vaupes ket pset idi ti Probinsia ti Popayán, idi las-ud ti Nalatak a Colombia. Kalpasan ti pannakawaya manipud ti Espania idi baetan ti 1821 ken 1830 daytoy ket nagbalin a paset ti immuna a bersion ti Departamento ti Boyacá. Idi nagbaetan ti 1831 ken 1857 ti teritorio ket nagbalin a paset ti Nailian a Teritorio ti Caquetá a kanungpalan met a nagbalin a Naturay nga estado ti Cauca. Idi 1886 daytoy ket nagbalin a paset idi ti kabarbaro a napartuat a Departamento ti Cauca.[4]
Iti panagdur-as ti industria ti goma ken ti industrial a rebulosion, ti panagsukimat para iti goma ket nakaabot iti lugar ken nangiyeg kadagiti agkolkolonia a nangbaliw ken kadagiti dadduma a kaso daytoy ken gapuanan ti pannakaawan dagiti kaaduan nga indehenio a populasion.
Ti teritorio ket immuna idi a naaramid a teritorial a dibision idi 1910 ken nagrebbeng a kas Komisaria iti uneg ti ili ti Calamar a kas kapitolio (mabirukan tatta nga aldaw idiay Guaviare) ngem kanungpalan met a naiyakar idiay ili ti Mitú tapno maaramid ti maysa a "tignay ti kaadda" idiay asideg ti pagbeddengan ti Brasil. Idi 1963 ti Guainía ket simmina manipud ti Vaupes ken nagbalin daytoy a komisaria. Idi 1977, ti Guaviare ket simmurot met ti kastoy a waya.
Ti Departamento ket napartuat babaen ti Batay-linteg ti Colombia ti 1991 a nangibangon daytoy a kas Departamento ti Colombia idi Hulio 4, 1991.[5]
Ekonomia[urnosen | urnosen ti taudan]
Ti kangrunaan nga aktibidad ti ekonomia ti departamento ket ti panagtarikayo ken panagkalap, ken kaaduan ti eksportasion iti kaarubana a Brasil.
Demograpia[urnosen | urnosen ti taudan]
kaaduan ti populasionna ket dagiti agtataeng nga indehenio.
Transportasion[urnosen | urnosen ti taudan]
Gapu ti lokasionna idiay bakir ti Amasona, dagiti kalsadana a mangikapet kadagiti sabali a paset ti pagilian wenno iti kaunegan manipud kadagiti nadumaduma a pagtataengan, komersio ken ti pannakaiyasidegna ti ruar a lubong ket malak-am babaen ti panagbiahe iti igid dagiti karayan ken babaen ti panagpatayab a panagbiahe. Adda met dagiti dadduma a babassit a pagtaengan nga addaan ti bassit a pagpatayaban nga addaan ti serbiso idiay kapitolio ti departamento, ti Mitú, ken manipud idiay kadagiti sabali a paset ti pagilian.[6]
Administratibo a pannakabingbingay[urnosen | urnosen ti taudan]
Gapu ti bassit a populasionna ken ken kadu ti sakop ti dagana,ti Vaupés ket addaan laeng kadagiti tallo a munisipalidad. Dagiti sabali a paset ti Departamento ket naidasig idi a kas maysa nga espesial a kita ti Koregimiento, nga addaan ti sabali a kita dagiti annong manipud ti munisipalidad ken koregimiento.
Dagiti munisipalidad[urnosen | urnosen ti taudan]
Dagiti departamento a Koregimiento[urnosen | urnosen ti taudan]
Dagiti munisipal a Koregimiento[urnosen | urnosen ti taudan]
Dagiti nota[urnosen | urnosen ti taudan]
- ^ "Nuestro Departamento: Información general". Gobernación del Vaupés.
- ^ "Vaupés, Departamento ti". Naipakasaritaan a Diksionario ti Colombia. Scarecrow Press. 2012. p. 291. ISBN 978-0-8108-7813-6.
- ^ "DANE". Naala idi Pebrero 13, 2013.
- ^ Vaupes - Capitán Paz
- ^ (Espaniol) Vaupes Sekretario ti Edukasion; Pakasaritaan ti Vaupes
- ^ (Espaniol) Finagro; Departamento ti Vaupes
Dagiti nagibasaran[urnosen | urnosen ti taudan]
- "nailian a loteria iti Vaupes" (iti Espaniol).
- "Encolombia.com - Vaupes" (iti Espaniol).
- "Nailian a pederasion dagiti Departamento: Vaupes" (iti Espaniol).
Dagiti silpo ti ruar[urnosen | urnosen ti taudan]
- "Sitema ti Pakaammo ti Teritorial-Enbironmental ti Colombiano nga Amazsona website ti SIAT-AC" (iti Espaniol).


text:
“Cunana kencuana iti maicatlo: Simon, anac ni Juan, ayatennac? Nagladingit ni Pedro gapu ta kinunana kencuana a namitlo: Ayatennac? ket kinunana kencuana: Apo, sica ammon dagiti isuamin: sica ammom nga ayatenca. Cuna kencuana ni Jesus: Pacanem dagiti carneroc.”
Juan 21:17
“Iti dayta cunaento ti ari cadagiti adda iti macanawanna: Umaycayo, bendito ni Amac, tawidenyo ti pagarian a naisagana cadacayo nanipud idi pannacabangon ti lubong:Ta nagbisinac, ket iniccandac ti canen; nagwawac, ket iniccandac ti inumen; naggangannaetac, ket pinagdagusdac, Lamolamoac, ket kinawesandac; nagsakitac, ket kinablaawandac; naggianac idiay pagbaludan ket immaycayo caniac”
Mateo 25:34-36
“Dagiti carneroc denggenda ti timecco, ket ammoc ida ket surutendac; Ket siac iccac ida ti biag nga agnanayon: ket didanto mapucaw uray caano, ket awanto ti mangrabsut cadacuada itoy imac.”
Juan 10:27-28
“Dicay agbuteng, bassit nga ipastoran, ta nagayatan ni Amayo nga ited cadacayo ti pagarian.”
Lucas 12:32
“Ni JEHOVA isu ti pastorco; awanto ti pagcurangac. Ipaiddanac cadagiti nalasbang a pagaraban; idalannac iti sibay dagiti dandanum a natalna. Pabaroenna toy cararwac: iturongnac cadagiti dandana ti kinalinteg a gapu iti naganna.”
Salmo 23:1-3


text:
Adda Kadi Nagan ti Dios?
Sungbat ti Biblia
Adda nagan ti amin a tao. Isu a saan kadi a nainkalintegan nga adda met nagan ti Dios? Napateg ti personal a nagan ken panangusar iti dayta iti panaggagayyem dagiti tattao. Saan kadi a kasta met laeng no maipapan iti pannakigayyemtayo iti Dios?
Iti Biblia, kastoy ti kinuna ti Dios: “
Siak ni Jehova. Dayta ti naganko.” (Isaias 42:8) Nupay adu ti titulona, kas iti “
Dios a Mannakabalin-amin,” “
Soberano nga Apo,” ken “
Namarsua,” padpadayawanna dagiti agserserbi kenkuana babaen ti panangawisna kadakuada nga umawag iti personal a naganna.—Genesis 17:1; Aramid 4:24; 1 Pedro 4:19.
Adu a patarus ti Biblia ti nangusar iti personal a nagan ti Dios iti Exodo 6:3. Kuna dayta a teksto: “
Nagparparangak kada Abraham, Isaac ken Jacob kas Dios a Mannakabalin-amin, ngem no maipapan iti naganko a Jehova saanko nga impakaammo ti bagik kadakuada.”
Ti Jehovah (Jehova, iti Iloko) ket Ingles a patarus ti nagan ti Dios a maus-usaren iti ginasut a tawen. Nupay kaykayat ti adu nga eskolar nga usaren ti “Yahweh,” ti Jehova ket isu ti porma ti nagan ti Dios nga us-usaren ti kaaduan. Naisurat iti Hebreo, saan nga iti Ingles, ti umuna a paset ti Biblia. Ti Hebreo ket lengguahe a mabasa manipud iti kannawan nga agpakannigid. Iti dayta a lengguahe, ti nagan ti Dios ket buklen ti uppat a konsonante, יהוה. YHWH ti kaibatogan dagitoy a Hebreo a letra a maaw-awagan iti Tetragrammaton.
Ammuem ti Ad-adu Pay
Adda Kadi Nagan ti Dios?
Adu ti titulo ti Dios, kas iti Mannakabalin-amin, Namarsua, ken Apo. Ngem agarup 7,000 a daras a nausar ti personal a nagan ti Dios iti Biblia.
Rumbeng Kadi nga Agparang ti Nagan a Jehova iti Baro a Tulag?
Ania ti ipakita dagiti nagkauna a manuskrito?
No Ania ti Ramanen ti Panangammo iti Nagan ti Dios
Ammuem ti nagan ti Dios, ti kaipapananna, ken ti isursurona maipapan iti personalidadna.


text:
Tao
Ti tao ket maysa a parsua, a kas ti sebbanganti tao, nga adda dagiti naisangayan a kapasidad tithat wenno dagiti gupit a mangbukel ti kinatao, a pakaiturangan a sabali a maipalplawag babaen dagiti sabali a mannurat kadagiti sabali a disiplina, ken babaen dagiti sabali a kultura kadagiti sabali a panawen ken luglugar.
Dagiti nagibasaran[urnosen | urnosen ti taudan]
Dagiti silpo ti ruar[urnosen | urnosen ti taudan]
- Programa dagiti Karbengan ti Saan a Sebbangan ti Tao a Tao (Instituto para kadagiti Etika ken dagiti Rumrummuar a Teknolohia)


text:
Tuao, Cagayan
Ti Tuao ket maysa a primera klase nga ili iti probinsia ti Cagayan iti Filipinas.
Dagiti baranggay[urnosen | urnosen ti taudan]
Ti ili ti Tuao ket nabingbingay a politikal iti 32 a barbaranggay.[2]
- Accusilian
- Alabiao
- Alabug
- Angang
- Bagumbayan
- Barancuag
- Battung
- Bicok
- Bugnay
- Bulagao
- Cagumitan
- Cato
- Culong
- Dagupan
- Fugu
- Lakambini
- Lalayug
- Malumin
- Mambacag
- San Vicente
- Mungo
- Naruangan
- Palca
- Pata
- San Juan
- San Luis(Gurengad)
- Santo Tomas
- Taribubu
- Villa Laida
- Poblacion I (Ward I Centro)
- Poblacion II (Ward II Centro)
- Malalinta
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). 1 Hulio 2013. Naala idi Hulio 6, 2014.
- ^ a b "Probinsia ti Cagayan". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 11 Hulio 2014.
- ^ a b Pakaammo ti Senso ti Filipinas idi 2015 (Ingles) naala idi 10 Hunio 2016
- ^ "Probinsia ti Cagayan". Datos ti Populasion ti Ili. Dibision ti Panagsukisok ti LWUA. Naala idi 11 Hulio 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (Ingles)
- Turay ti Estadistika ti Filipinas (Ingles)
- Dagiti datos ti populasion ti LWUA (Ingles)
- LGPMS (Ingles)
- COMELEC (Ingles)


text:
Sergio Osmeña
Ni Sergio Osmeña y Suico (9 Septiembre 1878– 19 Oktubre 1961) ket maysa idi a politiko a nagserbi a kas iti Maika-4 a Presidente ti Filipinas manipud idi 1944 aginggana idi 1946. Isu idi ti Bise Presidente babaen ni Manuel L. Quezon, ken nagbalin a presidente idi pimmusay ni Quezon idi 1944,isu ti kalakayan a nagtakem a presidente ti Filipinas a nagedad iti 65. Isu ti nagibangon ti partido Nasionalista, isuna ti immuna a Bisayano a nagbalin a Presidente ti Filipinas.
Dagiti nagibasaran[urnosen | urnosen ti taudan]
- ^ Komisionado ti Publiko a Panagsursuro ti Filipinas Ehekutibo a Komision idi agdama a panawen ti Hapon.


text:
PANAGBIAG KEN MINISTERIOTAYO KAS KRISTIANO–WORKBOOK ITI GIMONG PEBRERO 2017
Pagtuladan a Presentasion
Pagtuladan a presentasion para iti Agriingkayo! ken iti panangisuro iti kinapudno maipapan iti kinaragsak ti pamilia. Ibataymo kadagita ti aramidem a presentasion.
GAMENG MANIPUD ITI SAO TI DIOS
Mangyeg Kadagiti Bendision ti Panagtulnog ken Jehova
Siaayat nga ipakpakita ni Jehova a Dios ti dalan a masapul a pagnaantayo.
GAMENG MANIPUD ITI SAO TI DIOS
Nagpasar ni Jesus iti Rigat Para Kadatayo
Gapu iti ipapatay ni Jesus, nasungbatan ti akusasion ni Satanas maipapan iti kinamatalek dagiti adipen ti Dios.
PANAGBIAG KAS KRISTIANO
Tulonganyo Dagiti Annakyo a Maaddaan iti Natibker a Pammati iti Namarsua
Ania ti patien dagiti annakmo a nangrugian ti biag? Kasano a matulongam ida a maaddaan iti pammati iti Namarsua a ni Jehova a Dios?
GAMENG MANIPUD ITI SAO TI DIOS
‘Iwaragawagyo ti Tawen ti Naimbag a Nakem ni Jehova’
Literal kadi a tawen ti tawen ti naimbag a nakem ni Jehova? Ania ti pakainaigan daytoy a panawen iti trabaho a panangasaba maipapan iti Pagarian?
PANAGBIAG KAS KRISTIANO
Usarenyo a Naimbag Dagiti Publikasion a Naibatay iti Biblia
Adu a trabaho, bannog, ken kuarta ti kasapulan tapno mayimprenta ken maipatulod dagiti publikasiontayo a naibatay iti Biblia iti intero a lubong. Panunotentayo a naimbag no mangtedtayo iti publikasion iti sabsabali.
GAMENG MANIPUD ITI SAO TI DIOS
Addanto Napalalo a Panagragsak Gapu iti Baro a Langlangit ken Baro a Daga
Ania ti maaramidan ti kari ti Dios a “baro a langlangit ken baro a daga” para kadatayo ita?
PANAGBIAG KAS KRISTIANO
Agrag-okayo iti Namnama
Ti namnama ket kasla angkla. Makatulong ti panagutob kadagiti kari iti Sao ti Dios tapno nalaklakatayo a mapetpetan ti rag-o ken kinatarnawtayo bayat dagiti kasla bagyo a pannubok.


text:
KAPITULO 1
“Umay Koma ti Pagariam”
1, 2. Ania ti imbaga a mismo ni Jehova a nangngeg ti tallo kadagiti apostol ni Jesus? Ania ti reaksionda?
NO ADDA ipaaramid kenka ni Jehova a Dios, ania ti reaksionmo? Aniaman ti ipaaramidna, magagaranka kadi nga agtulnog? Sigurado a magagaranka!
2 Sumagmamano a panawen kalpasan ti Paskua idi 32 C.E., napadasan dayta ti tallo kadagiti apostol ni Jesus a da Pedro, Santiago, ken Juan. (Basaen ti Mateo 17:1-5.) Idi addada iti “nangato a bantay” a kadua ti Apoda, nasirmatada ni Jesus kas maysan a nadayag a nailangitan nga Ari. Kasla agpaypayso ti sirmata ta uray la inkagumaan ni Pedro ti makipaset iti dayta. Bayat nga agsasao ni Pedro, adda nabukel nga ulep iti ngatuenda. Kalpasanna, nangngegda ti mismo a timek ni Jehova—maysa a pribilehio a sumagmamano laeng ti nakapadas. Kalpasan a pinasingkedanna nga Anakna ni Jesus, kinuna ni Jehova: “Agimdengkayo kenkuana.” Tinungpal dagiti apostol dayta a bilin ti Dios. Impangagda dagiti pannursuro ni Jesus, ken indagadagda kadagiti dadduma nga aramidenda met dayta.—Ara. 3:19-23; 4:18-20.
3. Apay a kayat ni Jehova nga imdengantayo ti Anakna? Ania a topiko ti nasayaat nga usigentayo?
3 Ti sasao nga “Agimdengkayo kenkuana,” a nailanad iti Biblia, ket pakagunggonaantayo. (Roma 15:4) Apay? Gapu ta ni Jesus ket pannakangiwat ni Jehova ken tunggal mangisuro ni Jesus, iranranudna no ania ti kayat ti Amana a maammuantayo. (Juan 1:1, 14) Yantangay ad-adu ti insuro ni Jesus maipapan iti Pagarian ti Dios—ti nailangitan a Mesianiko a gobierno a buklen ni Kristo Jesus ken ti 144,000 a makipagturay kenkuana—ngem iti aniaman a sabali a topiko, nasayaat no usigentayo a naimbag daytoy a napateg a topiko. (Apoc. 5:9, 10; 14:1-3; 20:6) Ngem usigentayo pay nga umuna no apay nga adu ti insuro ni Jesus maipapan iti Pagarian ti Dios.
“Ti Naruay iti Puso . . .”
4. Kasano nga impakita ni Jesus nga asideg iti pusona ti Pagarian?
4 Asideg iti puso ni Jesus ti Pagarian. Apay a maikunatayo dayta? Gapu ta mailasin iti sao ti linaon ti puso—kayatna a sawen, dagiti sasaotayo ipakitana no ania a talaga ti napateg kadatayo. Kinuna ni Jesus: “Ti naruay iti puso sawen ti ngiwat.” (Mat. 12:34) Tunggal adda gundaway, isarsarita ni Jesus ti maipapan iti Pagarian. Nasurok a 100 a daras a nadakamat ti Pagarian iti uppat nga Ebanghelio. Kaaduan kadagita ket sinao ni Jesus. Ti Pagarian ti kangrunaan nga inkasabana. Kinunana: “Kasta met nga iti sabsabali a siudad masapul nga ideklarak ti naimbag a damag ti pagarian ti Dios, agsipud ta naibaonak maigapu iti daytoy.” (Luc. 4:43) Uray idi napagungar ni Jesus, intultuloyna nga insarsarita ti maipapan iti Pagarian kadagiti adalanna. (Ara. 1:3) Sigurado nga iti puso ni Jesus, agliplippias ti apresasionna iti Pagarian ta uray la natignay a mangisarsarita iti dayta.
5-7. (a) Kasanotayo nga ammo nga asideg iti puso ni Jehova ti Pagarian? Iyilustraryo. (b) Kasanotay a maipakita nga asideg iti pusotayo ti Pagarian?
5 Asideg met iti puso ni Jehova ti Pagarian. Kasanotayo nga ammo? Laglagipem nga imbaon ni Jehova ti bugbugtong nga Anakna ditoy lubong; nagtaud ken Jehova ti amin a sinao ken insuro ti Anakna. (Juan 7:16; 12:49, 50) Nagtaud met ken Jehova ti amin a nailanad iti uppat nga Ebanghelio maipapan iti biag ken ministerio ni Jesus. Ania ti kayat a sawen dayta?
Nasayaat nga isaludsod ti tunggal maysa kadatayo, ‘Asideg kadi iti pusok ti Pagarian ti Dios?’
6 Panunotem nga agar-aramidka iti photo album ti pamiliayo. Nakaad-adu ti retratoyo ngem bassit laeng ti malaon ti album. Ania ti aramidem? Agpilika no ania ti ikabilmo. Umasping iti dayta, dagiti Ebanghelio ket kas iti photo album a pakakitaantayo iti maipapan ken Jesus. Saan a pinaltiingan ni Jehova dagiti nangisurat iti Ebanghelio a mangilanad iti amin a sinao ken inaramid ni Jesus ditoy daga. (Juan 20:30; 21:25) Imbes ketdi, inwanwan ida ti espiritu ni Jehova a mangisurat kadagiti sinao ken inaramid ni Jesus a tumulong kadatayo a mangtarus iti panggep ti ministerio ni Jesus ken no ania ti kapatgan ken ni Jehova. (2 Tim. 3:16, 17; 2 Ped. 1:21) Yantangay napno ti Ebanghelio kadagiti pannursuro ni Jesus maipapan iti Pagarian ti Dios, maikunatayo ngarud nga asideg ti Pagarian iti puso ni Jehova. Agasem—kayat ni Jehova a maammuantayo ti maipapan iti Pagarianna!
7 Nasayaat nga isaludsod ti tunggal maysa kadatayo, ‘Asideg kadi iti pusok ti Pagarian ti Dios?’ No wen, magagarantayo a mangipangag iti sinao ken insuro ni Jesus maipapan iti dayta a Pagarian—ti kinapategna ken no kasano ken kaano nga umay dayta.
“Umay Koma ti Pagariam”—Kasano?
8. Kasano a ginupgop ni Jesus ti kinapateg ti Pagarian?
8 Usigentayo ti modelo a kararag. Iti nabagas ken simple a sasao, ginupgop ni Jesus ti kinapateg ti Pagarian, nga impakitana no ania ti ibanag dayta. Naglaon dayta a kararag iti pito a dawat. Ti umuna a tallo ket maipapan iti panggep ni Jehova—ti pannakasantipikar ti naganna, ti iyaay ti Pagarianna, ken ti pannakaibanag ti pagayatanna ditoy daga kas sadi langit. (Basaen ti Mateo 6:9, 10.) Agkakanaig dagita a tallo a dawat. Ti Mesianiko a Pagarian ti usaren ni Jehova a mangsantipikar iti naganna ken mangibanag iti pagayatanna.
9, 10. (a) Kasano nga umay ti Pagarian ti Dios? (b) Ania a kari ti Biblia ti segseggaam a matungpal?
9 Kasano nga umay ti Pagarian ti Dios? No ikarkararagtayo nga, “Umay koma ti pagariam,” kidkiddawentayo nga agtignay koman ti Pagarian. Inton umay ti Pagarian, naan-anayto ti panagturayna ditoy daga. Ikkatennanto ti agdama a dakes a sistema ti bambanag, a pakairamanan ti amin a gobierno ti tao, ken iyegnanto ti nalinteg a baro a lubong. (Dan. 2:44; 2 Ped. 3:13) Kalpasanna, iti sidong ti panagturay ti Pagarian, agbalinto a paraiso ti intero a daga. (Luc. 23:43) Mapagungarto dagidiay adda iti lagip ti Dios ket makaduadanto manen dagiti ing-ingungotenda. (Juan 5:28, 29) Agbalinto a perpekto dagiti natulnog a tattao ken agbiagdanto nga agnanayon. (Apoc. 21:3-5) Maaramidto met laengen ti pagayatan ni Jehova a Dios ditoy daga a kas sadi langit! Saanka kadi a magagaran a makakita iti pannakatungpal dagita a kari ti Biblia? Laglagipem a tunggal ikararagmo nga umay koma ti Pagarian ti Dios, ikarkararagmo a matungpal dagita nga agkakasayaat a kari.
10 Nalawag a saan pay nga ‘immay’ ti Pagarian ti Dios a mangitungpal iti modelo a kararag. Ngamin, agturturay pay laeng dagiti gobierno ti tao ken awan pay ti nalinteg a baro a lubong. Ngem adda naimbag a damag. Naipasdeken ti Pagarian ti Dios, kas maammuantayto iti sumaganad a kapitulo. Usigentayo ita ti kinuna ni Jesus no kaano a naipasdek ti Pagarian ken no kaano nga umay.
Kaano a Naipasdek ti Pagarian ti Dios?
11. Ania ti impasimudaag ni Jesus maipapan iti pannakaipasdek ti Pagarian ti Dios?
11 Impasimudaag ni Jesus a saan a maipasdek ti Pagarian idi kaaldawanna uray no dayta ti ninamnama ti dadduma kadagiti adalanna. (Ara. 1:6) Usigentayo ti dinakamatna iti dua nga agduma a pangngarigna, a ti maysa ket insalaysayna idi 31 C.E. ken ti maysa ket idi 33 C.E.
12. Kasano nga ipasimudaag ti pangngarig maipapan iti trigo ken dakes a ruot a saan a naipasdek ti Pagarian idi kaaldawan ni Jesus?
12 Ti pangngarig maipapan iti trigo ken dakes a ruot. (Basaen ti Mateo 13:24-30.) Kalpasan ti panangisalaysayna iti daytoy a pangngarig, nalabit idi umuna a paset ti 31 C.E., inlawlawag daytoy ni Jesus kadagiti adalanna. (Mat. 13:36-43) Daytoy ti kababagas ti pangngarig ken ti kaipapananna: Kalpasan ti ipapatay dagiti apostol, agimula ti Diablo kadagiti dakes a ruot (sinsinan Kristiano) iti nagbabaetan dagiti trigo (“annak ti pagarian,” wenno napulotan a Kristiano). Agpada a mabaybay-an a dumakkel dagiti trigo ken dakes a ruot iti panawen ti idadakkel nga agtultuloy agingga iti panagani, nga isu ti “panungpalan ti sistema ti bambanag.” Kalpasan ti panangrugi ti panagani, maummong dagiti dakes a ruot sa maurnong dagiti trigo. No kasta, ipasimudaag ti pangngarig a ti Pagarian ket saan a naipasdek idi kaaldawan ni Jesus, no di ket inton agpatingga ti panawen ti idadakkel. Kas ipakita dagiti pasamak, nagpatinggan ti panawen ti idadakkel ket nangrugi ti panawen ti panagani idi 1914.
13. Kasano nga impakita ni Jesus nga isu ket saan a dagus a maitrono kas Mesianiko nga Ari kalpasan ti panagsublina idiay langit?
13 Ti pangngarig maipapan kadagiti mina. (Basaen ti Lucas 19:11-13.) Imbaga ni Jesus daytoy a pangngarig idi 33 C.E. bayat ti ipapanna idiay Jerusalem iti maudi a gundaway. Impapan ti dadduma kadagiti dumdumngeg kenkuana nga ipasdekna ti Pagarianna apaman a makasangpet idiay Jerusalem. Tapno mailinteg dayta a kapanunotan ken tapno ipakitana a mabayag pay a maipasdek ti Pagarian, inyarig ni Jesus ti bagina iti “maysa a tao a natan-ok ti pannakayanakna” nga agdaliasat “iti adayo a daga tapno gumun-od iti naarian a pannakabalin.” * Iti kasasaad ni Jesus, ti “adayo a daga” ket idiay langit, a pangawatanna iti pannakabalin kas Ari a dinutokan ti Amana. Ngem ammo ni Jesus nga isu ket saan a dagus a maitrono kas Mesianiko nga Ari kalpasan ti panagsublina idiay langit. Imbes ketdi, agtugaw iti makannawan ti Dios ken aguray agingga iti naituding a tiempo. Kas ipakita dagiti pasamak, ginasut a tawen a naguray ni Jesus.—Sal. 110:1, 2; Mat. 22:43, 44; Heb. 10:12, 13.
Kaano nga Umay ti Pagarian ti Dios?
14. (a) Kasano a sinungbatan ni Jesus ti saludsod dagiti uppat nga apostolna? (b) Ania ti ipalgak ti kaitungpalan ti padto ni Jesus maipapan iti kaaddana ken ti Pagarian?
14 Sumagmamano nga aldaw sakbay a napapatay ni Jesus, insaludsod ti uppat kadagiti apostolna: “Anianto ti pagilasinan ti kaaddam ken ti panungpalan ti sistema ti bambanag?” (Mat. 24:3; Mar. 13:4) Sinungbatan dayta ni Jesus babaen ti panangibagana iti detalyado a padto a nailanad iti Mateo kapitulo 24 ken 25. Imbinsabinsa ni Jesus dagiti pasamak iti lubong nga agserbi kas tanda ti periodo ti panawen a maawagan iti ‘kaaddana.’ Mangrugi ti kaaddana iti panawen a pannakaipasdek ti Pagarian; ken agpatingga ti kaaddana inton umay ti Pagarian. Adu ti pammaneknek a matungtungpalen dayta a padto ni Jesus manipud pay idi 1914. * Gapuna, nangrugi ti kaaddana ken naipasdek ti Pagarian iti dayta a tawen.
15, 16. Siasino ti tuktukoyen ti sasao a “daytoy a kaputotan”?
15 Ngem kaano nga umay ti Pagarian ti Dios? Awan ti espesipiko a petsa nga imbaga ni Jesus. (Mat. 24:36) Ngem adda imbagana a mangipasigurado a nakaas-asidegen dayta. Impasimudaag ni Jesus nga umay ti Pagarian kalpasan a maimatangan “daytoy a kaputotan” ti kaitungpalan dagiti pagilasinan nga impakaunana. (Basaen ti Mateo 24:32-34.) Siasino ti tuktukoyen ti sasao a “daytoy a kaputotan”? Usigentayo a naimbag ti kinuna ni Jesus.
16 “Daytoy a kaputotan.” Dagiti kadi saan a manamati ti adda iti panunot ni Jesus? Saan. Kitaentayo no siasino dagiti dumdumngeg kenkuana. Insalaysay ni Jesus daytoy a padto iti sumagmamano nga apostol nga ‘immasideg kenkuana nga is-isuda.’ (Mat. 24:3) Mabiit idin a mapulotan dagiti apostol iti nasantuan nga espiritu. Usigentayo met ti konteksto. Sakbay nga imbagana ti maipapan iti “daytoy a kaputotan,” kinuna ni Jesus: “Ita agsursurokayo manipud iti kayo a higos kas maysa a pangngarig iti daytoy a punto: Apaman a ti kabbaro a sangana gumanus ken mangpataud iti bulbulong, ammoyo a ti kalgaw asidegen. Kasta met a dakayo, inton makitayo dagitoy amin a banag, ammuenyo nga isu asidegen kadagiti ruangan.” Dagiti napulotan a pasurot ni Jesus—saan a dagiti di manamati—ti makakita kadagiti banag nga impadtona ken makatarus iti kaipapanan dagita, a ni Jesus ket “asidegen kadagiti ruangan.” Gapuna, idi imbaga ni Jesus ti maipapan iti “daytoy a kaputotan,” dagiti napulotan a pasurotna ti adda iti panunotna.
17. Ania ti kayat a sawen ti sasao a “kaputotan” ken “amin dagitoy a banag”?
17 “Saanto a pulos lumabas agingga a mapasamak amin dagitoy a banag.” Kasano a matungpal daytoy? Tapno masungbatantayo, nasken nga ammuentayo ti dua a banag: ti kaipapanan ti “kaputotan” ken ti “amin dagitoy a banag.” Iti Biblia, ti sao a “kaputotan” masansan a tukoyenna dagiti tattao a nagduduma ti edadna a naginnabut iti maymaysa a periodo ti panawen. Ti maysa a kaputotan ket saan a napaut unay, ken adda patinggana. (Ex. 1:6) Ti sasao nga “amin dagitoy a banag” ramanenna ti amin a pasamak a naipadto kabayatan ti kaadda ni Jesus, a mangrugi iti 1914 agingga iti panagpatinggana inton “dakkel a rigat.”—Mat. 24:21.
18, 19. Kasanotayo a tarusan ti sasao ni Jesus maipapan iti “daytoy a kaputotan”? Ania ti konklusiontayo?
18 Kasanotayo ngarud a tarusan ti sasao ni Jesus maipapan iti “daytoy a kaputotan”? Daytoy a kaputotan ket buklen ti dua a grupo dagiti napulotan a naginnabut ti biagda—umuna, dagiti napulotan a nakakita iti panangrugi ti kaitungpalan ti pagilasinan idi 1914, ken ti maikadua, dagiti napulotan a nakainnabut ti umuna a grupo. Addanto sumagmamano iti maikadua a grupo a makakita iti panangrugi ti dakkel a rigat. Daytoy dua a grupo ket maibilang a maysa a kaputotan gapu ta naginnabut ti biagda iti sumagmamano a panawen kas napulotan a Kristiano. *
19 Ania ngarud ti konklusiontayo? Bueno, ammotayo a ti pagilasinan ti kaadda ni Jesus kas agturay iti Pagarian ket silalawag a mapaspasamak iti intero a lubong. Makitkitatayo met a dagiti napulotan a sibibiag pay laeng ken paset “daytoy a kaputotan” ket natataenganen; ngem saanda a matay amin sakbay a mangrugi ti dakkel a rigat. Gapuna, maikunatayo a talaga a nakaas-asidegen nga umay ti Pagarian ti Dios ket agturayton iti intero a daga! Anian a makaparagsak a makita ti kaitungpalan ti kararag nga insuro kadatayo ni Jesus nga: “Umay koma ti pagariam”!
20. Ania a napateg a topiko ti mailawlawag iti daytoy a publikasion? Ania ti mausig iti sumaganad a kapitulo?
20 Ditay koma liplipatan dagiti imbaga a mismo ni Jehova manipud langit maipapan iti Anakna: “Agimdengkayo kenkuana.” Kas pudno a Kristiano, magagarantayo a mangipangag iti dayta a bilin ti Dios. Interesadotayo unay iti amin nga imbaga ken insuro ni Jesus maipapan iti Pagarian ti Dios. Mailawlawag iti daytoy a publikasion dagiti napateg a topiko maipapan kadagiti naibanagen daytoy a Pagarian ken dagiti aramidennanto iti masanguanan. Mausig iti sumaganad a kapitulo dagiti makaparagsak a pasamak maipapan iti pannakaipasngay ti Pagarian ti Dios idiay langit.
^ par. 13 Ti pangngarig ni Jesus mabalin nga impalagipna kadagiti dumdumngeg ti maipapan ken ni Arquelao, nga anak ni Herodes a Dakkel. Sakbay a natay ni Herodes, dinutokanna ni Arquelao kas sumaruno nga agturay iti Judea ken iti dadduma pay a lugar. Ngem sakbay a nangrugi nga agturay ni Arquelao, masapul nga agbiahe iti adayo nga agpa-Roma tapno dumawat iti pammalubos ni Augusto Cesar.
^ par. 14 Para iti kanayonan nga impormasion, kitaenyo ti kapitulo 9 ti libro nga Ania a Talaga ti Isursuro ti Biblia?


text:
APENDISE
1914—Napateg a Tawen iti Padto ti Biblia
PINULLO a tawen sakbay ti 1914, inwaragawag dagiti estudiante ti Biblia nga adda dagiti mapasamak a napateg a panagbalbaliw iti dayta a tawen. Ania dagitoy a panagbalbaliw, ken ania ti pammaneknek a napateg a tawen ti 1914?
Kas nailanad iti Lucas 21:24, kinuna ni Jesus: “Ti Jerusalem ibaddebaddekto dagiti nasion, agingga a matungpal ti naituding a pampanawen dagiti nasion [“panawen dagiti Gentil,” King James Version].” Ti Jerusalem ti kabesera a siudad ti nasion dagiti Judio a nagturayan dagiti ari a nagtaud iti kapuonan ni Ari David. (Salmo 48:1, 2) Nupay kasta, naiduma dagitoy nga ari kadagiti panguluen dagiti nasion. Nagtugawda iti “trono ni Jehova” kas pannakabagi ti Dios a mismo. (1 Cronicas 29:23) No kasta, ti Jerusalem ket simbolo ti turay ni Jehova.
Ngem kasano ken kaano a nangrugi nga ‘imbaddebaddek dagiti nasion’ ti turay ti Dios? Napasamak daytoy idi 607 K.K.P. idi sinakup dagiti taga-Babilonia ti Jerusalem. Nabakantean ti “trono ni Jehova,” ket awan pay laeng ti nagturay nga ari a nagtaud iti kapuonan ni David. (2 Ar-ari 25:1-26) Agnanayon kadi daytoy a ‘pannakaibaddebaddek’? Saan, ta kuna ti padto ni Ezequiel maipapan iti maudi nga ari ti Jerusalem a ni Zedekias: “Ikkatem ti turbante, ket uksotem ti korona. . . . Sigurado nga awanto ti agtagikua iti dayta agingga nga umay daydiay addaan iti legal a kalintegan, ket itedkonto dayta kenkuana.” (Ezequiel 21:26, 27) Ni Jesu-Kristo ti addaan iti “legal a kalintegan” iti korona ni David. (Lucas 1:32, 33) Agpatingga ngarud ti ‘pannakaibaddebaddek’ no nagbalinen nga Ari ni Jesus.
Kaano a naaramid dayta a nagpateg a pasamak? Impakita ni Jesus nga agturay dagiti Gentil iti las-ud ti naituding a panawen. Naglaon ti salaysay ti Daniel kapitulo 4 iti pamalatpatan no kasano ti kapaut dayta a panawen. Maipapan dayta iti naimpadtuan a tagtagainep ni Nabucodonosor nga ari ti Babilonia. Nakita ni Nabucodonosor a napukan ti maysa a nagdakkel a kayo. Saan a makapagsaringit ti puonna agsipud ta nabedbedan iti landok ken gambang. Kinuna ti anghel: “Aglabas koma iti dayta ti pito a panawen.”—Daniel 4:10-16.
Iti Biblia, mausar no dadduma dagiti kayo a mangiladawan iti turay. (Ezequiel 17:22-24; 31:2-5) Ti ngarud pannakapukan ti simboliko a kayo iladladawanna ti panagpatingga ti turay dagiti ari iti Jerusalem a nangirepresentar iti turay ti Dios. Nupay kasta, impakita ti sirmata a temporario daytoy a ‘pannakaibaddebaddek ti Jerusalem’—iti las-ud ti “pito a panawen.” Kasano ti kapaut dayta a panawen?
Ipakita ti Apocalipsis 12:6, 14 a “sangaribu dua gasut ket innem a pulo nga aldaw” ti katupag ti tallo ket kagudua a panawen. No madoble dayta a panawen, katupagna ngarud ti “pito a panawen,” wenno 2,520 nga aldaw. Ngem saan a nagpatingga dagiti Gentil a nasion a ‘nangibaddebaddek’ iti turay ti Dios iti las-ud laeng ti 2,520 nga aldaw kalpasan ti pannakatnag ti Jerusalem. Nalawag ngarud nga at-atiddog nga amang ti panawen a saklawen daytoy a padto. Maibatay iti Numeros 14:34 ken Ezequiel 4:6, a nangdakamat iti “maysa nga aldaw maipaay iti maysa a tawen,” 2,520 a tawen ti saklawen ti “pito a panawen.”
Nangrugi ti 2,520 a tawen idi Oktubre 607 K.K.P. idi sinakup dagiti taga-Babilonia ti Jerusalem ket napatapuak iti tronona ti ari a nagtaud iti kapuonan ni David. Nagpatingga dayta a panawen idi Oktubre 1914. Iti daydi a tawen, nagpatingga “ti naituding a tiempo dagiti nasion,” ket ti Dios insaadna ni Jesu-Kristo kas Ari idiay langit. *—Salmo 2:1-6; Daniel 7:13, 14.
Kas impadto ni Jesus, ti ‘kaaddana’ kas nailangitan nga Ari ket mailasin babaen kadagiti nakadkadlaw a pasamak iti lubong kas iti gubat, bisin, ginggined, ken angol. (Mateo 24:3-8; Lucas 21:11) Nalawag a paneknekan dagita a pasamak nga idi 1914 a naipasngay ti nailangitan a Pagarian ti Dios ken nangrugi dagiti “maudi nga aldaw” daytoy agdama a dakes a sistema ti bambanag.—2 Timoteo 3:1-5.
^ par. 4 Manipud Oktubre 607 K.K.P. agingga iti Oktubre 1 K.K.P., 606 a tawen. Yantangay awan ti tawen a zero, manipud Oktubre 1 K.K.P. agingga iti Oktubre 1914 K.P., 1,914 a tawen. No pagtiponen ti 606 a tawen ken ti 1,914 a tawen, agdagup dayta iti 2,520 a tawen. Maipapan iti pannakadadael ti Jerusalem idi 607 K.K.P., kitaem ti artikulo a “Chronology” iti Insight on the Scriptures, nga impablaak dagiti Saksi ni Jehova.


text:
Nalatak a Bangen ti Raw-ang
Ti Nalatak a Bangen ti Raw-ang ket isu ti kadakkelan a sistema ti raw-ang ti korales[1][2] a buklen dagiti sumurok a 2,900 nga agmaymaysa a raw-ang[3] ken dagiti 900 nga isla a gumay-at ti sumurok a 2,600 a kilometro (1,600 mi) iti kalawa ti agarup a 344,400 kuadrado kilometro (133,000 sq mi).[4][5] Ti raw-ang ket mabirukan idiay Baybay Coral, idiay aplaya ti Queensland, Australia.
Dagiti nagibasaran[urnosen | urnosen ti taudan]
- ^ UNEP a Sentro ti Panangimatonan ti Konserbasion (1980). "Nasalakniban a Luglugar ken Tawid ti Lubong – Nalatak a Bangen ti Raw-ang a Tawid a Lugar ti Lubong". Departamento ti Enbironmento ken Tawid]. Naiyarkibo manipud iti ti kasisigud idi 11 Mayo 2008. Naala idi 14 Marso 2009.
- ^ "Ti Nalatak a Bangen ti Raw-ang a Pateg ti Tawidan ti Lubong". Naala idi 3 Septiembre 2008.
- ^ Ti Nalatak a Bangen ti Raw-ang a Tawid a Lugar ti Lubong, a daytoy 348,000 km kuadrado, ket adda dagiti 2900 a raw-ang. Nupay kasta, daytoy ket saan a mangiraman kadagiti raw-ang a mabirukan idiay Lingsat Torres, nga adda dagiti nakarkulo a kalawa ti 37,000 km kuadrado ken mabalin nga adda ti 750 a raw-ang ken dagiti baknad. (Hopley, p. 1)
- ^ Fodor's. "Pagsurotan a Panagbaniaga ti Nalatak a Bangen ti Raw-ang". Naala idi 8 Agosto 2006.
- ^ Departamento ti Enbironmento ken Tawidan. "Panagrepaso ti Nalatak a Bangen ti Raw-ang a Tignay ti Marino a Parke Marine ti 1975". Naiyarkibo manipud iti ti kasisigud idi 18 Oktubre 2006. Naala idi 2 Nobiembre 2006.
Bibliograpia[urnosen | urnosen ti taudan]
- Hopley, David; Smithers, Scott G.; Parnell, Kevin E. (2007). Ti Heomorpolohia ti Nalatak a Bangen ti Raw-ang: panagrang-ay, dibersidad, ken panagbalbaliw. Unibersidad ti Cambridge a Pagmalditan. ISBN 0-521-85302-8.
Dagiti silpo ti ruar[urnosen | urnosen ti taudan]
Midia a mainaig iti Nalatak a Bangen ti Raw-ang iti Wikimedia Commons
Nagsasabtan: 18°17′10″S 147°42′00″E / 18.286111111111°S 147.7°E


text:
TULONG PARA ITI PAMILIA | PANAGASAWA
No Kasano a Kontrolen ti Panaggasto
TI PROBLEMA
No kitaem dagiti bank statements ken listaan dagiti babayadanyo, makitam a ti kuartayo ket di man la pimmudot iti dakulapyo. Nabiit pay a nagkasarkayo ngem saanen a makontrol ti panaggastoyo. Basol kadi ti asawam? Aguray! Pagtinnulonganyo nga agassawa a tamingen ti bambanag, ken usigenyo ti dadduma a rason no apay a kasta ti napasamak kadakayo. *
DAGITI MAKAGAPU
Panagbalbaliw. No addaka iti poder dagiti nagannakmo sakbay a nakiasawaka, mabalin a maikawaka iti panagbayad wenno pannakitinnulong kadagiti babayadan. Posible nga agduma met ti pamay-anyo nga agassawa iti panagiggem iti kuarta. Kas pagarigan, mabalin a nagasgastos ti maysa idinto ta nain-inut ti maysa. Panawen ti kasapulan sakbay a makapagbalbaliw ken makaaramid ti agassawa iti pagtunosanda a pamay-an iti panangiggem iti kuarta.
Panangitantan. Inamin ti naballigi itan a negosiante a ni Jim nga idi kakaskasarna, dakkel ti pukawna gapu iti di umiso a panangiggemna iti kuarta. Kinunana: “Gapu ta intantanko idi ti agbayad, rinibu a doliar ti nagastomi nga agassawa kadagiti multa isu a naibus ti kuartami!”
Ti silo ti “dimo pay nakita a kuarta.” Nalaka ti aggasto iti dakkel unay no dimo makita ti kuarta a rimmuar iti pitakam. Mabalin a kasta ti mapasamak no kaaduan kadagiti transaksionmo ket babaen iti credit wenno debit card, panaggatang babaen iti Internet, ken panagbayad babaen iti electronic banking. Gapu ta saanen a narigat ti umutang, nalaka metten a mailaw-an dagiti kakaskasar iti sobra a panaggasto.
Aniaman ti makagapu, ti kuarta ket mabalin a pakaigapuan dagiti nakaro a problemayo nga agassawa. “Sigun iti kaaduan nga agassawa, ti kangrunaan a problema ket kuarta, adu man wenno bassit dayta,” kuna ti libro a Fighting for Your Marriage. “Kuarta ti masansan a puon ti apa.”
TI MABALINMO NGA ARAMIDEN
Pagreggetam ti makitinnulong. Imbes nga agpinnabasolkayo, agtinnulongkayo a mangkontrol iti panaggastoyo. Iti damo pay laeng, ikeddengyon a diyo ipalubos a ti kuarta ti mangdadael iti relasionyo.—Prinsipio ti Biblia: Efeso 4:32.
Agbadyet. Isuratmo ti amin a magastoyo iti makabulan, kasano man kabassit dayta. Iti kasta, maammuanyo no pappapanan ti kuartayo ken makitayo dagiti saan a napateg a paggastuan. “Isardengyo ti di makontrol a panaggastoyo,” kuna ti nadakamaten a ni Jim.
Ilistayo ti amin a napateg a paggastuanyo, agraman taraon, kawes, abang wenno tinnag iti balay, bayad iti lugan, ken dadduma pay. Ikkanyo iti ‘presio’ ti tunggal kategoria, ken tantiarenyo no mano ti magastoyo iti naikeddeng a tiempo, nalabit iti makabulan.—Prinsipio ti Biblia: Lucas 14:28.
“Ti nakabulod adipen iti tao nga agpapautang.”—Proverbio 22:7
Bingaybingayenyo dagiti pondo iti tunggal bulan para iti agduduma a paggastuan (taraon, abang, krudo, kdp.) Ar-aramiden dayta ti dadduma babaen ti panangikabilda iti cash kadagiti sobre, maysa iti tunggal kategoria. * No naibusen ti nagyan ti maysa a sobre, isardengdan ti aggasto iti dayta a kategoria wenno mangalada iti kuarta iti sabali a sobre.
Usigem manen ti panangmatmatmo kadagiti sanikuam. Saan nga agdepende ti kinaragsak iti kaadda dagiti kabaruan nga alikamen. Ngamin, kinuna ni Jesus: ‘Uray no addaan kinaruay ti maysa a tao, ti biagna saan nga agtaud iti bambanag nga ik-ikutanna.’ (Lucas 12:15) Masansan a makita iti panaggastom no patiem dagita a sasao.—Prinsipio ti Biblia: 1 Timoteo 6:8.
Mangaramidka kadagiti panagbalbaliw. “Iti damo, mabalin a kasla kabaelan ti bulsam dagiti banag a kas iti cable TV ken pannangan iti restawran, ngem inton agangay, mabutbotanda gayam ti bulsam,” kuna ni Aaron a dua a tawenen a kasado. “Nasursuromi ti agkedked iti dadduma a banag tapno makapagbiagkami sigun iti kabaelanmi.”
Ammuem ti Ad-adu Pay
Ania ti Sekreto ti Naragsak a Pamilia?
Ni Jehova ti namunganay iti pamilia ken isurona ti sekreto tapno agballigi ti pamilia.


text:
LUGLUGAR KEN TATTAO
Panagpasiar Idiay Honduras
ITI Espaniol, “Kinaadalem” ti kaipapanan ti Honduras. Dayta a sao ti mabalin nga inusar ni Christopher Columbus a pangdeskribir iti danum a sakup ti Atlantic Ocean a nangtaraigid iti dayta a lugar. Kuna ti dadduma a dayta ti naggapuan ti nagan ti Honduras.
Napateg unay kadagiti taga-Honduras ti kinadekket ken panagtitinnulong ti agkakapamilia. Kas pagarigan, agkadua ti agassawa nga agaramid kadagiti dadakkel a desision—kas iti paggastuan ti pamilia wenno edukasion ti annak.
Mestiso ti kaaduan a taga-Honduras gapu iti pannakiasawa dagiti Europeo kadagiti katutubo. Adda pay laeng ti dadduma kadagita a katutubo a grupo, kas iti Chortí. Sabali met ti nagtaudan ti dadduma a katutubo a taga-Honduras, kas kadagiti Garifuna.
Nagtaud dagiti Garifuna kadagiti Africano ken Carib Indian a nagnaed iti isla ti St. Vincent. Idi agarup 1797, nakadanon dagiti Garifuna iti Islas de la Bahía (Bay Islands). Idi agangay, nagnaedda iti igid ti baybay ti Caribbean iti Central America. Kalpasanna, nagwaras dagiti Garifuna iti nadumaduma a paset ti Central ken North America.
Magusgustuan dagiti Garifuna dagiti naparagsit a sala a maigiddan iti uni ti tambor a naaramid iti natangken a kayo. Karaman met iti kulturada dagiti narangrang ti kolorna a tradisional a bado, panagiinnestoria, ken taraon a kas iti ereba (dakkel ken naingpis a kankanen a naaramid iti kamoteng kahoy).
Agarup 400 ti kongregasion dagiti Saksi ni Jehova iti Honduras. Maang-angay dagiti gimong iti Espaniol, kasta met iti Garifuna, Honduras Sign Language, Ingles, Mandarin Chinese, ken Miskito.


text:
Malagipyo Kadi?
Binasayo kadi a naimbag dagiti nabiit pay a ruar ti Pagwanawanan? Kitaenyo no masungbatanyo dagiti sumaganad a saludsod:
Kasanotayo nga iddepen ti apuy ti di mamedmedan a panagsao?
Rumbeng a sukimatentayo ti pusotayo. Imbes a kritikarentayo ti maysa a kabsat, apay a ditay usigen ti makagapu a kritkritikarentayo? Gapu kadi ta kayattay a pagparangen a nasaysayaattayo? No manangkritikartayo, kumaro laeng ti kasasaad.—8/15, panid 21.
Kasano nga iyanninaw ti Linteg ti panangmatmat ti Dios kadagiti babbai?
Naipaayan dagiti Israelita a babbai iti wayawaya, ken addaanda iti kalintegan nga agadal. Rumbeng a mapadayawan ken mapagraemanda, ken masalakniban dagiti kalinteganda.—9/1, panid 5-7.
Ania dagiti mapasamak sakbay ti iyaay ti aldaw ni Jehova?
Maideklara ti “Talna ken talged!” Dagiti nasion rauten ken dadaelenda ti Babilonia a Dakkel. Maraut ti ili ti Dios. Mapasamak ti gubat ti Armagedon, ket sumaruno ti pannakaitapuak ni Satanas ken dagiti demoniona iti mangliwengliweng nga abut.—9/15, panid 4.
Kasanotayo a magunggonaan iti saantayo a pannakaammo iti petsa nga iyaay ti panungpalan?
Gapu ta saantay nga ammo ti eksakto nga aldaw ken oras nga iyaay ti panungpalan, maipalgak no ania ti motibotayo. Maikkantay iti gundaway a mangparagsak iti puso ti Dios. Maparegtatayo nga agsakripisio ken ad-adda nga agtalek iti Dios ken iti Saona. Kasta met, mapasayaat ti pammatitayo gapu kadagiti agdama a pakarigatan.—9/15, panid 24-25.
Kasanotayo nga aramaten ti Genesis 3:19 no makirinnasontayo kadagidiay mamati iti umap-apuy nga impierno?
Kuna dayta a teksto nga iti ipapatay ni Adan, agsubli iti tapok ti daga, saan ketdi a mapan iti maysa nga umap-apuy nga impierno.—10/1, panid 13.
Ania ti irepresentar ti “pito a bituen” iti makannawan nga ima ni Jesus a nadakamat iti Apocalipsis 1:16, 20?
Irepresentarda dagiti napulotan iti espiritu a manangaywan kadagiti kongregasion, ken tumukoy met kadagiti amin a manangaywan.—10/15, panid 14.
Ania ti aramiden ti pamilia nga agparparikut maipapan iti utang?
Masapul a pagsaritaan a naimbag dagiti agassawa ti maipapan iti utangda. Nasayaat no kitaenda ti agdama a badyetda. Kabaelanda kadi a nayonan ti birokda wenno kissayan dagiti paggastuan ti pamilia? Ikeddengda no ania nga utang ti unaenda a bayadan, nalabit makisaritada kadagiti nakautanganda. Ngem masapul nga agbalinda a realistiko ken balanse. (1 Tim. 6:8)—11/1, panid 19-21.
Kasano nga impakita ni Jesus ti kinapakumbaba a nadakamat iti Isaias 50:4, 5?
Kuna dagita a bersikulo a “ti dila dagidiay nasursuruan” ket ‘saan a bimmaw-ing iti sungani a turong.’ Impakita ni Jesus ti kinapakumbabana babaen ti panagimdengna a naimbag iti insuro kenkuana ni Amana. Magagaran ni Jesus ken situtulok nga agsursuro ken Jehova. Pinaliiwna a naimbag ti kinapakumbaba ti Dios iti panangipakitana iti asi kadagiti managbasol a tattao.—11/15, panid 11.
Kasano a ti maysa a pakalaglagipan a selio ti Estonia paneknekanna ti kinatarnaw dagiti Saksi ni Jehova?
Idi 2007, nangiruar ti National Post Office iti maysa a selio mainaig iti panangpadas ni Stalin a mangtalipupos kadagiti Estonian. Naglaon dayta iti numero a 382, a tumukoy iti bilang dagiti Saksi ken dagiti annakda a naideporta kadagiti kampo a pagbaludan iti nasulinek a lugar idiay Russia idi 1951.—12/1, panid 27-28.


text:
NADISENIO KADI?
Ti Naidumduma a Panagdengngeg ti Greater Wax Moth
NAPIGPIGSA ti panagdengngeg ti greater wax moth (maysa a kita ti simotsimot) kadagiti nasinggit nga uni ngem iti aniaman a parsua iti lubong. Ngem nakasimsimple ti estruktura dagiti lapayagna a dandani kas iti kabassit ti ulo ti maysa a pin wenno alpiler.
Usigem: Adun a tawen a maad-adal ti panagdengngeg ti greater wax moth. Nabiit pay a tinesting dagiti sientista iti University of Strathclyde, Scotland, ti panagdengngeg dayta a simotsimot babaen iti nadumaduma nga uni. Rinukodda dagiti panagdayyeg dagita a tympanal membrane sada inrekord ti aktibidad dagiti auditory nerve dagita. Dagiti uni ket mangngegan latta dagiti “eardrum” uray payen no 300 a kilohertz ti frequency. No idilig, naammuan a makangngeg ti panniki agingga iti 212 a kilohertz, dagiti dolphin ket agingga iti 160 a kilohertz, idinto ta agingga laeng iti 20 a kilohertz no dagiti tattao.
Kayat nga usaren dagiti researcher ti nakapigpigsa a panagdengngeg ti greater wax moth kas pangibasaran iti baro a teknolohia. Kasano? “Tapno makatulong iti panagaramid kadagiti nasaysayaat ken babbabassit a mikropono,” kuna ni Dr. James Windmill iti University of Strathclyde. “Mabalin nga ikabit dagitoy iti adu nga alikamen kas kadagiti selpon ken hearing aid.”
Ania ti makunam? Babaen kadi iti ebolusion a timmaud ti naidumduma a panagdengngeg ti greater wax moth? Wenno nadisenio dayta?


text:
Departamento ti Quindío
Ti Quindío (Panangibalikas nga Espaniol: [kinˈdi.o]) ket departmento ti Colombia. Daytoy ket mabirukan idiay rehion ti laud a tengnga ti pagilian, a binallasiwan babaen ti banbantay ti Andes. Ti kapitoliona ket ti Armenia. Daytoy ket naindayegan ti kasayaat dagiti plantasion ti kape, namarisan nga arkitektura, nasayaat a klima, dagiti nadumaduma nga otel a pagsangbayan ken dagiti dulon a nasayaat a bisitaan dagiti turista . Daytoy a departamento ket mabirukan iti estratehiko a lokasion, idiay tengnga ti trianggulo a pinorma babaen dagiti tallo a nangruna a siudad ti pagilian: ti Bogotá, Medellín ken Cali. Ti Quindio ket isu ti maikadua a kabassitan a departamento (0.2% oiti nailian a teritorio) nga addaan kadagiti 12 a munisipalidad. iti etngrapiko ken kultura daytoy ket tagikua ti rehion ti Paisa.
Dagiti munisipalidad[urnosen | urnosen ti taudan]
naurnos babaen ti populasion:
- Armenia, ckapitolio a siudad. Nanaganan manipud ti Kaukaso a republika ti Armenia.
- Calarca. Naganan manipud kenni Cacique (Hepe) Calarca ti Pijao.[2]
- La Tebaida. Naganan manipud kti rehion ti Thebaid ti taga-ugma nga Ehipto.
- Circasia. Nanaganan manipud ti Kaukaso a rehion ti Circassia.
- Montenegro. Nanaganan manipud ti Balkan a republika ti Montenegro.
- Quimbaya. Nanaganan manipud ti indehenio a sibilisasion ti Quimbaya.
- Salento. Nanaganan manipud ti rehion ti Salento idiay Italia.
- Cordoba. Nanaganan manipud ti siudad ti Andalusia iti Cordoba, Espania.
- Pijao. Nanaganan manipud ti pederasion ti Amerindiano Pijao.
- Génova. Nanaganan manipud ti Italiano a siudad ti Genoa
- Buenavista. Nanaganan manipud ti Espaniol a siudad ti Buenavista de Valdavia
Dagiti nagibasaran[urnosen | urnosen ti taudan]
- ^ "DANE". Naala idi Pebrero 13, 2013.
- ^ http://es.wikipedia.org/wiki/Cacique_Calarc%C3%A1


text:
Reptilia
Iti tradison, dagiti reptilia ket dagiti kameng iti klase ti Reptilia a mangbukel kadagiti amniota a dagitoy ket saan a dagiti billit wenno dagiti mamalia. (Dagiti amniota ket dagiti bertebrata nga addaan kadagiti itlog nga aglanga iti maysa nga amnion, ti doble ti kulanitna a mangpalubos ti embrio a nasayaat a makanges iti daga.) Dagiti sibibiag a reptilia, iti dayta akapanunotan, ket mabalin a mailasin manipud kadagiti dadduma a tetrapoda gaputa dagitoy ket nalamiis-dara ken addaanda dagiti scute wenno dagiti siksik.
Dagiti nagibasaran[urnosen | urnosen ti taudan]
Daghiti silpo ti ruar[urnosen | urnosen ti taudan]
- Midia a mainaig iti reptilia iti Wikimedia Commons
- Pilohenia ti Reptilia
- Dagiti ladawan ti reptilia